
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση και συμπλήρωση των όρων και περιορι¬ 
σμών δόμησης του παραδοσιακού οικισμού της 
Ανάφης (Χώρας) της νήσου Ανάφης του Νομού Κυ¬ 
κλάδων . 1 

Χαρακτηρισμός του οικισμού Ακαμάτρα του Δήμου 
Ευδήλου (τέως κοινότητας Δάφνης) ως παραδο¬ 
σιακού, καθορισμός ειδικών όρων και περιορισμών 
δόμησης στους οικισμούς Λαγκάδα και Πέζι του 
Δήμου Ραχών (τέως κοινότητας Καρκιναγρίου) και 
στον οικισμό Ακαμάτρα του Δήμου Ευδήλου (τέως 
κοινότητας Δάφνης) της νήσου Ικαρίας του Νομού 
Σάμου και καθορισμός ζωνών προστασίας των οικι¬ 
σμών αυτών. 2 

Χαρακτηρισμός του οικισμού Αυλώνα της κοινότητας 
Ολύμπου Καρπάθου ως παραδοσιακού, καθορι¬ 
σμός ειδικών όρων και περιορισμών δόμησης 
στους οικισμούς Μεσοχώρι, Λευκός, Φοινίκι του 
Δήμου Καρπάθου καιΤρίστομο, Αυλώνα της κοινό¬ 
τητας Ολύμπου της νήσου Καρπάθου του Νομού 
Δωδεκανήσου και καθορισμός ζωνών προστασίας 
των οικισμών αυτών. 3 


ΔΙΑΤΑΓΜΑΤΑ 


(ΐ) 

Τροποποίηση και συμπλήρωση των όρων και περιορι¬ 
σμών δόμησης του παραδοσιακού οικισμού της Ανά¬ 
φης (Χώρας) της νήσου Ανάφης του Νομού Κυκλά¬ 
δων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4, παρ. 1 του Ν. 1577/1985 «Γενικός Οι¬ 
κοδομικός Κανονισμός και άλλες πολεοδομικές διατά¬ 
ξεις» (Φ Ε Κ 210 Α'), όπως αυτό αντικαταστάθη κε με το άρ¬ 
θρο 3 του Ν. 2831/2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλ¬ 


λες πολεοδομικές διατάξεις» (ΦΕΚ 140 Α') και ερμηνεύ- 
θηκε με το άρθρο 34, παρ.5, εδαφ.(α) του Ν. 2971/2001 
«Αιγιαλός, παραλία και άλλες διατάξεις» (ΦΕΚ 285 Α'). 

β) Του άρθρου 25παρ. 9βτου Ν. 2508/1997 «Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις» (ΦΕΚ 124/Α'). 

γ) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο νόμο αυτό με 
το άρθρο 27 του Ν. 2081/1992 (ΦΕΚ 154/Α/10.9.1992), 
όπως αντικαταστάθη κε με την παρ. 2α του άρθρου 1 του 
Ν. 2469/1997 (ΦΕΚ 38/Α'/14.3.1997). 

δ) Του από 19.10.1978 Π.Δ/γματος «περί χαρακτηρι¬ 
σμού ως παραδοσιακών οικισμών τινών του Κράτους και 
καθορισμού των όρων και περιορισμών δομήσεως των οι¬ 
κοπέδων αυτών» (ΦΕΚ 594Δ713.11.1978). 

ε) Του ΠΔτης 11 -5/2.6.1989 «Καθορισμός ειδικών όρων 
και περιορισμών δόμησης των οικοπέδων του Νομού Κυ¬ 
κλάδων, που έχουν χαρακτηρισθεί ως παραδοσιακοί με 
το από 19.10.1978 (ΦΕΚ 594/Δ) Π.Δ/γμα» (Δ'345). 

2. Τα στοιχεία του ερευνητικού προγράμματος που εκ¬ 
πονήθηκε από το Τμήμα Αρχιτεκτόνων του Πανεπιστημί¬ 
ου Πατρών. 

3. Το ΔΠΕ/1081/28.1.2003 διαβιβαστικό έγγραφο του 
Τμήματος Παραδοσιακών Οικισμών της Διεύθυνσης Πε¬ 
ριβάλλοντος του Υπουργείου Αιγαίου προς το Κοινοτικό 
Συμβούλιο της Κοινότητας Ανάφης και την από 17.4.2003 
απάντηση της Κοινότητας αυτής. 

4. Το ΔΠΕ/4663/14.4.2003 διαβιβαστικό έγγραφο της 
Διεύθυνσης Περιβάλλοντος, Τμήμα Παραδοσιακών Οικι¬ 
σμών του Υπουργείου Αιγαίου προς το Συμβούλιο Χωρο¬ 
ταξίας, Οικισμού και Περιβάλλοντος (ΣΧΟΠ) του Υπουρ¬ 
γείου Αιγαίου. 

5. Το 1/5.5.2003 (θέμα Ιο) Πρακτικό του Συμβουλίου 
Χωροταξίας Οικισμού και Περιβάλλοντος (ΣΧΟΠ) του 
Υπουργείου Αιγαίου. 

6. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

7. Την 297/2003 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Αιγαίου, απο¬ 
φασίζουμε: 

Άρθρο 1 
Όροι δόμησης 

1. Η αρτιότητα των οικοπέδων παραμένει όπως ορίζεται 

από το άρθρο 1 παρ. Ια,ΐβ, 1 δ, 1ε, Ιστ, του από 11.5.89 
Π.Δ. (ΦΕΚΔ' 345). 

2. Ο συντελεστής δόμησης και το μέγιστο ποσοστό κά¬ 
λυψης των οικοπέδων παραμένουν όπως ορίζονται από 
το άρθρο 1 παρ 2α, 2β, 2γ, 2δ, 2ε, 2σττου από 11.5.89 Π.Δ. 

Κατ' εξαίρεση σε περίπτωση χρησιμοποίησης λιθοδο¬ 
μής εμφανούς ή μη στην εξωτερική τοιχοποιία της οικο¬ 
δομής κατά τα παραδοσιακά επικρατούντα στον οικισμό 
πρότυπα, το εμβαδόν που καταλαμβάνει η κατασκευα¬ 
σμένη από λιθοδομή εξωτερική τοιχοποιία πάχους από 
0,40 έως 0,70 δεν προσμετρείται στο συντελεστή δόμη¬ 
σης και στο ποσοστό κάλυψης του οικοπέδου. 

Άρθρο 2 
Γενικοί όροι 

1. Η τοποθέτηση του κτιρίου στο οικόπεδο θα γίνεται 
σύμφωνα μετά εξής κριτήρια: 

α) να μην βλάπτεται η μορφολογία της κάτοψης του πο- 
λεοδομικού ιστού του οικισμού και να διατηρείται η συνέ¬ 
χεια της οικοδομικής γραμμής 

β) να προστατεύονται βασικά σημεία της θέας των κοι¬ 
νόχρηστων χώρων 

γ) να προστατεύεται κατά το δυνατόν η θέα των όμορων 
οικοπέδων 

δ) να μην διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες 

ε) στο παλαιό και συνεκτικό τμήμα του οικισμού η τοπο¬ 
θέτηση του κτιρίου στο οικόπεδο γίνεται επί του δρόμου 
και ακολουθεί την οικοδομική γραμμή που ορίζει το μέτω¬ 
πο των όμορων κτιρίων. Σε κάθε περίπτωση, τα αρμόδια 
όργανα του ΥΠ.ΑΙ. μπορούν να επιβάλλουν επιπλέον πε¬ 
ριορισμούς ως προς τη θέση και τον όγκο του κτιρίου, 
προκειμένου να προστατευθεί η μορφή του παραδοσια¬ 
κού οικισμού. Για το λόγο αυτό οι φάκελοι των προς εξέ¬ 
ταση μελετών πρέπει να περιέχουν πλήρη φωτογραφική 
αποτύπωση του περιβάλλοντος χώρου του οικοπέδου 
(όμορα οικόπεδα, δρόμοι ή κοινόχρηστοι χώροι που βρί¬ 
σκονται σε άμεση επαφή με το οικόπεδο). 

2. Τα νέα κτίρια επιβάλλεται να έχουν λιτή γεωμετρική 
μορφή και περιορισμένο όγκο, ώστε να είναι σύμφωνα με 
τα παραδοσιακά αρχιτεκτονικά πρότυπα του οικισμού. Η 
αρχιτεκτονική σύνθεση πρέπει να συμβάλλει στην ένταξη 
του κτιρίου τόσο στο δομημένο όσο και στο φυσικό τοπίο 
και πιο συγκεκριμένα: 

α) να εναρμονίζεται με τη φυσική μορφολογία του εδά¬ 
φους 

β) να προστατεύεται το ανάγλυφο του τοπίου και να 
αναδεικνύεται η θέα 

γ) να διαφυλάττει και να εντάσσεται αρμονικά στα τυχόν 
χαρακτηριστικά στοιχεία του φυσικού (βράχοι κ.λ.π.) ή 
ανθρωπογενούς περιβάλλοντος 

δ) η ογκοπλαστική διαμόρφωση του κτιρίου, η διάταξη 
του μέσα στο οικόπεδο και τα μορφολογικάτου χαρακτη¬ 
ριστικά να προσαρμόζονται στα παραδοσιακά τοπικά 
πρότυπα και στον περιβάλλοντα χώρο. 

Άρθρο 3 
Ειδικοί όροι 

1. α) Δεν επιτρέπεται ο μέγιστος ενιαίος όγκος του κτι¬ 
ρίου να υπερβαίνει τα 250 κ.μ. για μονώροφο και τα 400 
κ.μ. για διώροφο κτίριο. Σε περίπτωση κατασκευής μεγα¬ 
λύτερου όγκου επιβάλλεται η διάσπαση του ενιαίου κτι- 
ριακού όγκου. Οιτμηματικοί όγκοι διαχωρίζονται ως προς 


το ύψος (διαφορά στάθμης) τουλάχιστον κατά 0,80 μ. και 
ως προς την κάτοψη (μετατόπιση κατόψεων) τουλάχιστον 
κατά 1.5 μ., ακολουθώντας την κατεύθυνση της κλίσης 
του φυσικού εδάφους. 

β) Τα κτίρια πρέπει να είναι καθαρά σχήματα ορθογω¬ 
νίων παραλληλογράμμων σε κάτοψη, αναλογιών 1/2 πε¬ 
ρίπου, σε στενομέτωπη ή πλατυμέτωπη ως προς το δρό¬ 
μο διάταξη, με μέγιστη πλευρά 8.00 μ., τα οποία είναι δυ¬ 
νατόν να εφάπτονται με άλλους κτιριακούς όγκους. Τα 
βοηθητικά κτίσματα μπορεί να έχουν πλαστικότητα με κα¬ 
μπύλους όγκους και σπασίματα των επιφανειών τους. 

γ) Οι όγκοιπου διαμορφώνονται μπορούν να βρίσκονται 
είτε σε επαφή μεταξύ τους είτε να συνδέονται με ημιυπαί- 
θριους χώρους ή αυλές δημιουργώντας ένα ενιαίο και συ¬ 
νεκτικό αρχιτεκτονικό σύνολο το οποίο θα εντάσσεται στο 
γύρω φυσικό ή δομημένο περιβάλλον και θα είναι σύμ¬ 
φωνο με τα τοπικά παραδοσιακά πρότυπα, μη επιτρεπο- 
μένης της δημιουργίας κτιρίων ίσων όγκων, ανεξάρτητων 
και διάσπαρτων στο γήπεδο. 

2. α) Ο μέγιστος αριθμός ορόφων των κτιρίων ορίζεται 
σε δύο ή έναν και πατάρι και το μέγιστο επιτρεπόμενο 
ύψος ορίζεται ως εξής: 

ϊ) στην περίπτωση κατασκευής δώματος 4.00 μ. για μο¬ 
νώροφο κτίσμα και 7,00 μ. για διώροφο 
ϋ) στην περίπτωση κατασκευής θόλου 5.50 μ. για μονώ¬ 
ροφο κτίσμα και 8.00μ. για διώροφο κτίσμα. 

Το ύψος σε κάθε περίπτωση προσμετρείται από τη φυ¬ 
σική στάθμη του περιβάλλοντος εδάφους στο περίγραμ¬ 
μα του κτιρίου, συμπεριλαμβανομένου και του στηθαίου 
του δώματος. 

Επιτρέπεται μόνο η μερική επίχωση του εδάφους για 
την προσαρμογή του κτιρίου σε αυτό, με την προϋπόθε¬ 
ση ότι σε κανένα σημείο η οριστική στάθμη του εδάφους 
δεν απέχει περισσότερο από 0.80μ από τη στάθμη του φυ¬ 
σικού εδάφους. 

β) Σε περίπτωση μεγάλης κλίσης του εδάφους (άνω του 
25%), το μέγιστο επιτρεπόμενο ύψος της μίας μόνο πλευ- 
ράςτου κτιρίου που βρίσκεται στην κλίση, διαμορφώνεται 
ως εξής: 

ί) στην περίπτωση κατασκευής δώματος το μέγιστο 
ύψος της μίας πλευράς του διαμορφώνεται για μονώρο¬ 
φο κτίριο έως 5.00 μ. και για διώροφο έως 8.00 μ. 

ϋ) στην περίπτωση κατασκευής θόλου τότε η μία μόνο 
πλευρά του που βρίσκεται στην μεγαλύτερη κλίση δεν 
επιτρέπεται να υπερβαίνει τα 6,00 μ. για μονώροφο κτί¬ 
σμα και 8,50 μ. για διώροφο κτίσμα. 

γ) Το ύψος μετράται από τη στάθμη του φυσικού εδά¬ 
φους σε κάθε σημείο του περιγράμματος του κτιρίου, 
ώστε η προβολή του τελικού ύψους του χτίσματος σε κα¬ 
μία περίπτωση να μην υπερβαίνει το μέγιστο αριθμό ορό¬ 
φων και το μέγιστο επιτρεπόμενο ύψος, είτε λόγω τυχόν 
έντονης κλίσης του φυσικού εδάφους είτε λόγω υποβάθ- 
μισήςτου. 

δ) Τα αρμόδια σύμφωνα με τις ισχύουσες διατάξεις όρ¬ 
γανα έχουν τη δυνατότητα να επιφέρουν μικρής εκτάσε- 
ως μεταβολές στα επιτρεπόμενα ύψη μίας οικοδομής, 
εφόσον αυτό απαιτείται για την προσαρμογή του κτιρίου 
στον περιβάλλοντα χώρο, χωρίς να προκαλείται υπέρβα¬ 
ση του μέγιστου αριθμού των ορόφων. 

ε) Υπεράνωτου μέγιστου ύψους επιτρέπεται μόνο η κα¬ 
τασκευή καπνοδόχου μεγίστου ύψους 1,00 μ. 

στ) Απαγορεύεται κάθε εκσκαφή ή επιχωμάτωση, πέ¬ 
ραν των απαραιτήτων για την κατασκευή του κτιρίου. 

Άρθρο 4 

Μορφολογικοί όροι 

1. Η στέγαση των κτιρίων γίνεται με δώμα ή θόλο ή με 
συνδυασμό δώματος και θόλου. Σε περίπτωση κατασκευ¬ 
ής θόλου, αυτός τοποθετείται κατά μήκος του μεγάλου 
άξονα σε ορθογωνική κάτοψη με αναλογίες πλευρώντου- 
λάχιστον Ύ και μόνο σε μονώροφα κτίρια. Η κατασκευή 
του θόλου θα ξεκινά περίπου 0.40 μ. πιο μέσα απάτην ακ¬ 
μή της μακριάς πλευράς της κάτοψης. 

2. α) Η όψη των κτιρίων που διαμορφώνεται δεν επιτρέ¬ 
πεται να έχει ενιαίο και συνεχές μήκος που να υπερβαίνει 
τα 8.00 μ. κατά μήκος (και 1.5 όροφο καθ’ ύψος), άλλως 
θα πρέπει να διαμορφώνεται σε επιμέρους τμήματα που 
πλησιάζουν τον κάναβο και τις διαστάσεις των παραδο¬ 
σιακών αρχιτεκτονικών προτύπων και να διαχωρίζεται εί¬ 
τε ως προς το ύψος, είτε ως προς την κάτοψη. 

β) Σε περίπτωση πλήρους διαχωρισμού των επιμέρους 
όγκων η μεταξύ τους απόσταση πρέπει να είναι τουλάχι¬ 
στον 2.50 μ. 

3. α) Οι εξωτερικές τοιχοποιίες κατασκευάζονται από 
εμφανή λιθοδομή χωρίς τονισμένους αρμούς. Σε περί¬ 
πτωση που κατασκευάζονται από άλλο υλικό, επιβάλλεται 
να επιχρίονται με κοινό σοβά τριφτό και να έχουν λευκό 
χρώμα από ασβέστη ή υδρόχρωμα. 

β) Απαγορεύεται η χρήση μαρμαροκονίας. 

γ) Απαγορεύεται οποιουδήποτε είδους επένδυση των 
εξωτερικών όψεων με λίθινες πλάκες, κεραμικά πλακάκια 
κ.λ.π. 

4. Στην περίπτωση που η στέγαση των κτιρίων γίνεται με 
επίπεδο δώμα, το στηθαίο του δώματος επιβάλλεται να εί¬ 
ναι συμπαγές, κτιστό πλάτους τουλάχιστον 0.30 μ., ορθο- 
γωνικής ή καμπύλης διατομής (σαμαράκι). Οι καπνοδόχοι 
των κτιρίων είναι πήλινες ή κτιστές κυκλικής διατομής, κα¬ 
τά τα παραδοσιακά πρότυπα της περιοχής, επιχρίονται 
και βάφονται σε χρώμα λευκό, όπως και οι όψεις. 

5. α) Τα ανοίγματα να μην υπερβαίνουν τα 15% της επι¬ 
φάνειας των όψεων που αντιστοιχούν. Εξαιρείται η πρό¬ 
σοψη των κτιρίων και το ισόγειο, σε περίπτωση κατα¬ 
σκευής καταστημάτων, όπου μπορεί να φτάνουν το 20%. 

β) Η αναλογία πλάτους προς ύψος είναι για τα παράθυ¬ 
ρα 1/1,5 έως 1 /2,5 και για τις πόρτες 1/2 έως 1/2,5, μη συ¬ 
μπεριλαμβανομένων των φεγγιτών. Το πλάτος των ανοιγ¬ 
μάτων δεν θα υπερβαίνειτο 1 ,ΟΟμ. Η απόσταση των ανοιγ¬ 
μάτων από τις ακμές των κτιρίων πρέπει να είναι 
τουλάχιστον 0,80 μ. και η μεταξύ τους απόσταση 0,60 μ. 

γ) Σε περίπτωση κατασκευής θόλου ή παταριού τα 
ανοίγματα των χώρων θα είναι περιορισμένων διαστάσε¬ 
ων (μορφή φεγγίτη). 

δ) Τα υπέρθυρα μπορεί να είναι ευθύγραμμα ή ελα¬ 
φρώς πεταλόμορφα, σύμφωνα με τις επικρατούσες μορ¬ 
φές στον οικισμό. 

ε) Τα μαντώματα επιτρέπεται να είναι επιχρισμένα με 
λείο σοβά και να προεξέχουν 0,01 μ - 0,02μ. από την επι¬ 
φάνεια της όψης του κτιρίου. Κατασκευάζονται από πω¬ 
ρόλιθο ή τοπική πέτρα. 

στ) Τα σίδερα ασφαλείας στα ανοίγματα ή τους φεγγί¬ 
τες να είναι απλής μορφής από σίδερο «καλιμπρέ « Φ16 ή 
Φ18 ενσωματωμένα στο αντίστοιχο άνοιγμα. 

6. α) Τα κουφώματα επιβάλλεται να είναι ξύλινα, τα- 
μπλαδωτά, καρφωτά ή περσιδωτά. Τα υαλοστάσια των 
παραθύρων υποδιαιρούνται με δύο οριζόντια κάίτια, κατά 
την έννοια του ύψους. Το σύνολο των κουφωμάτων του 


κτιρίου έχουν ενιαίο χρωματισμό, μονόχρωμα σε τόνους 
του μπλε, πράσινο, γκρίζο ή καφεκόκκινο. Επιβάλλεται να 
βάφονται στο ίδιο χρώμα και τα μεταλλικά στοιχεία των 
κουφωμάτων (μεντεσέδες, σίδερα ασφαλείας, κ.λ.π.). 

β) Τα σίδερα ασφαλείας στα ανοίγματα ή τους φεγγίτες 
πρέπει να είναι ενσωματωμένα στο αντίστοιχο άνοιγμα 
και ο χρωματισμός τους να είναι αυτός των κουφωμάτων. 

Οι αυλόθυρες είναι ξύλινες ή σιδερένιες απλής μορφής 
βαμμένες στο χρώμα των κουφωμάτων. Απαγορεύεται η 
κατασκευή στεγάστρων πάνω από αυτές. 

7. α) Επιτρέπεται η κατασκευή μεμονωμένων ανοικτών 
εξωστών σε πρόβολο, μετά από σύμφωνη γνώμη των αρ¬ 
μοδίων οργάνων του Υπουργείου Αιγαίου. Δεν επιτρέπε¬ 
ται η κατασκευή εξώστη σε τμήματα του οικισμού ή δρό¬ 
μου με συνεχή μέτωπα κτιρίων χωρίς μπαλκόνια. 

β) Οι εξώστες κατασκευάζονται από μπετόν ή ξύλο ή σί¬ 
δερο με ξύλινο δάπεδο κατά τα τοπικά πρότυπα και έχουν 
ορθογωνική κάτοψη. Το πλάτος τους δεν μπορεί να ξε¬ 
περνάει το 1,00 μ. και το μήκος τους το 1/3 της όψης που 
αντιστοιχούν με μέγιστο επιτρεπόμενο το 1,20 μ. Η από¬ 
σταση των εξωστών από τις ακμές του κτιρίου και η μετα¬ 
ξύ τους απόσταση να είναι μεγαλύτερη του 1,00 μ. 

γ) Τα κικγλιδώματα των εξωστών κατασκευάζονται ξύ¬ 
λινα ή σιδερένια, απλής μορφής, βαμμένα τα ξύλινα σε 
χρωματισμούς ανάλογους με αυτούς των κουφωμάτων, 
και τα σιδερένια μαύρα. 

Δεν επιτρέπεται: 

ί) η κατασκευή προβόλων στο δώμα 
ϋ) οι γωνιακοί εξώστες 

ίϋ) η κατασκευή προστεγασμάτων (μαρκιζών) πάνω από 
τους εξώστες 

ίν) οι καμάρες στις εξωτερικές όψεις των κτιρίων 
ν) επιτρέπεται η κατασκευή ξύλινων ή σιδερένιων υπο¬ 
στηριγμάτων (φουρούσια) κάτω από το δάπεδο, τα οποία 
επιτρέπεται να είναι είτε σε επαφή με το δάπεδο είτε υπό 
γωνία. 

8. Οι ανοικτές κλίμακες επιβάλλεται να είναι κτιστές συ¬ 
μπαγείς και ενσωματωμένες στον όγκο του κτιρίου. Τοπο¬ 
θετούνται παράλληλα και σε επαφή με το σώμα του κτιρίου 
(όχι κάθετα ή υπό γωνία). Το πλάτος τους να μην υπερβαί¬ 
νει το 1.00μ., συμπεριλαμβανομένου και του στηθαίου. Τα 
πατή ματα επιστρώνονται με πέτρα ή με τσιμεντοκονία χρώ¬ 
ματος γκρι και τα ρίχτια είναι σοβατισμένα και βαμμένα με 
λευκό χρώμα. Απαγορεύεται κάθε άλλο υλικό επίστρωσης. 
Οι ανοικτές κλίμακες δεν προσμετρώνται στο ποσοστό κά¬ 
λυψης και το συντελεστή δόμησης των οικοπέδων. 

9. Τα στηθαία των κλιμάκων επιβάλλεται να είναι είτε κτι¬ 
στά (πλάτουςτουλάχιστον 0,25μ.) συμπαγή σοβατισμένα 
και βαμμένα σε χρώμα λευκό, είτε ξύλινα, βαμμένα σε 
χρωματισμούς ανάλογους με αυτούς των κουφωμάτων. 

Η απόληξη του κτιστού στηθαίου επικαλύπτεται με λίθι¬ 
νη πλάκα ή επίχρισμα. 

10. α) Τα πετάσματα-σκίαστρα επιτρέπονται μόνο σε 
ισόγειους χώρους κτιρίων συνάθροισης ατόμων και με τις 
εξής προϋποθέσεις: 

ί) να κατασκευάζονται μόνο από ξύλινο σκελετό ορθο- 
γωνικής διατομής (πέργκολα) με κλίση 3% 
ϋ) τα οριζόντια στοιχεία του σκελετού να μην προεξέ- 
χουντων κάθετων στοιχείων (να μην δημιουργούνταιπρό- 
βολοι) 

ίϋ) το μέγιστο ύψος των στεγάστρων να μην υπερβαίνει 
τα2,30μκαινααπέχουντουλάχιστον0,70 μ. απάτην από¬ 
ληξη του στηθαίου του δώματος 

ίν) ο χρωματισμός του σκελετού των στεγάστρων να εί¬ 
ναι λευκός ή αυτός των κουφωμάτων 

ν) να επικαλύπτονται αποκλειστικά και μόνο με φυσικό 
πράσινο (κληματαριές). 

β) Απαγορεύεται η τοποθέτηση τεντών και πετασμά- 
των, η κατασκευή καμπύλων προστεγασμάτων και η κά¬ 
λυψη των στεγάστρων με κεραμίδι, ελλενίτ, λαμαρίνα, 
ετερνίτη κ.λ.π. 

11. Δεν επιτρέπεται η δημιουργία τόξων, αψίδων, βάλ¬ 
των ή άλλων διακοσμητικών στοιχείων στην εξωτερική 
όψη των κτιριακών όγκων και στις περιφράξεις των γηπέ¬ 
δων. 

12. α) Οι περιτοιχίσεις των γηπέδων και οι τοίχοι αντι¬ 
στήριξης κατασκευάζονται από ξερολιθιά ή λιθοδομή, 
χωρίς τονισμένους αρμούς, η οποία μπορεί να παραμείνει 
ανεπίχριστη, ενώ κάθε άλλο δομικό στοιχείο επιχρίεται. 
Το μέγιστο ύψος των περιφράξεων των οικοπέδων ορίζε¬ 
ται σε 0,80 μ. με πάχος τουλάχιστον 0,30 μ. 

β) Πάνω από τον τοίχο της περίφραξης απαγορεύονται 
τα κιγκλιδώματα. 

γ) Η αυλόπορτα κατασκευάζεται μονόφυλλη ξύλινη 
καρφωτή ή ταμπλαδωτή, και βάφεται στον ίδιο χρωματι¬ 
σμό με τα κουφώματα του κτίσματος. 

13. Ο χρωματισμός στις εξωτερικές επιφάνειες των 
όψεων των κτιρίων είναι από λευκό υδρόχρωμα ή ασβέ¬ 
στη, σύμφωνα με τα πρότυπα της περιοχής. Ο χρωματι¬ 
σμός τμημάτων ή ολόκληρων των όψεων με άλλο χρώμα, 
εκτός από λευκό, γίνεται μόνο μετά από σύμφωνη γνώμη 
των αρμοδίων οργάνων του Υπουργείου Αιγαίου. 

Άρθρο 5 

1. Δεν επιτρέπεται η ολοκλήρωση των οικοδομικών ερ¬ 
γασιών στον όροφο πριν την ολοκλήρωση των εξωτερι¬ 
κών επιχρισμάτων και την τοποθέτηση κουφωμάτων στο 
ισόγειο. 

2. α) Δεν επιτρέπεται η αντικατάσταση ή αποψίλωση ή 
αλλοίωση των υπαρχόντων λιθόστρωτων, ή πλακόστρω¬ 
των δρόμων, πεζοδρομίων ή διαπλατύνσεων οποιουδή- 
ποτε πλάτους με οποιοδήποτε υλικό, εκτός από το ήδη 
υπάρχον. Οι νέες επεμβάσεις στους δρόμους πρέπει να 
γίνονται σύμφωνα με την τοπική κατασκευαστική παρά¬ 
δοση, με τον ίδιο τρόπο και υλικά που παραδοσιακά χρη¬ 
σιμοποιούνται στον οικισμό. 

β) Δεν επιτρέπεται η καθαίρεση ή αλλοίωση σκαλοπα- 
τιών, γουρνών, μνημείων, διαμορφωμένων αναβαθμών, 
παραδοσιακών πορτοσιών, βράχων, ακόμα και αν αυτά τα 
στοιχεία εμποδίζουν την κυκλοφορία. 

3. Επιτρέπεται η επισκευή, αποκατάσταση ή αναστήλω- 
ση όλων των παραδοσιακών κατασκευών-κτιρίων (λιοτρί¬ 
βια, ανεμόμυλοι, φούρνοι, κ.α.), ακόμη και κατά παρέκ¬ 
κλιση από τις διατάξεις του παρόντος, κατόπιν τεκμηριω¬ 
μένης έρευνας (φωτογραφίες, αποτύπωση κ.λ.π.) που 
αποδεικνύει την ακριβή αρχική τους μορφή. 

4. α) Δεν επιτρέπεται η τοποθέτηση διαφημίσεων στα 
μέτωπα των δρόμων. Οι διαφημίσεις τοποθετούνται μόνο 
σε ειδικές θέσεις στους κοινόχρηστους χώρους του οικι¬ 
σμού, μετά από έγκριση των αρμοδίων οργάνων του 
Υπουργείου Αιγαίου. 

β) Δεν επιτρέπεται γενικά η εγκατάσταση φωτεινών επι¬ 
γραφών άμεσα ή έμμεσα φωτιζόμενων, ανεξαρτήτως εί¬ 
δους ή σχήματός τους. Επιτρέπεται μόνον, μετά από 
έγκριση των αρμόδιων οργάνωντου Υπουργείου Αιγαίου, 
η ανάρτηση επιγραφών κοινών (μη φωτεινών) επί των 


προσόψεων των οικοδομών. Οι παραπάνω επιγραφές το¬ 
ποθετούνται αποκλειστικά παράλληλα προς τις όψεις των 
κτιρίων, πάνω από πόρτες ή παράθυρα και δεν μπορεί να 
είναι μεγαλύτερες του ανοίγματος στο οποίο αντιστοι¬ 
χούν. Οι επιγραφές πρέπει να είναι στην ελληνική γλώσσα 
Επιτρέπεται η μετάφραση του ελληνικού τίτλου μετά τα 
Ελληνικά, υπό τον όρο ότι τα ξενόγλωσσα στοιχεία δεν 
υπερβαίνουν το ήμισυ των Ελληνικών σε μέγεθος. 

5. Δεν επιτρέπεται η κατασκευή πισίνας εντός των 
ορίων του οικισμού. Επιτρέπεται η κατασκευή τους μόνο 
σε τουριστικά συγκροτήματα και μετά από βεβαίωση του 
Δήμου ή της Κοινότητας ότι μπορεί να αντιμετωπισθεί η 
πλήρωση και λειτουργία τους από τα αποθέματα νερού 
του νησιού. Η εσωτερική επένδυση των κατασκευών θα 
είναι χρώματος λευκού ή σε άλλη γήινη απόχρωση. 

6. Επιβάλλεται η κατασκευή υπόγειων δεξαμενών νε¬ 
ρού οι οποίες δεν προσμετρώνται στο συντελεστή δόμη¬ 
σης και στην κάλυψη του οικοπέδου. Ο ελάχιστος όγκος 
της δεξαμενής αντιστοιχεί στο 35% της συνολικής επιφά¬ 
νειας συλλογής (δώμα και υπερκείμενες βεράντες της δε¬ 
ξαμενής) για τα ξενοδοχεία και λοιπά κτίρια τουριστικής 
χρήσης και στο 30% για την κατοικία. 

7. Οι ηλιακοί συλλέκτες, οι κεραίες τηλεοράσεων, τα 
κλιματιστικά μηχανήματα και οι υδατοδεξαμενές τοποθε¬ 
τούνται σε σημεία κατάλληλα διαμορφωμένα, μη ορατά 
από τους κοινόχρηστους χώρους του οικισμού και η θέση 
τους προσδιορίζεται στην αρχιτεκτονική μελέτη. 

8. α) Οι μετρητές του ηλεκτρικού ρεύματος ενσωματώ¬ 
νονται σε εσοχές των τοίχων στις όψεις των κτιρίων και 
καλύπτονται με ξύλινο κούφωμα. 

β) Τα δίκτυα κοινής ωφέλειας (ΔΕΗ, ΟΤΕ) πρέπει να το¬ 
ποθετούνται υπόγεια με ευθύνη των οργανισμών που 
εκτελούντο έργο. 

γ) Ο δημοτικός και δημόσιος φωτισμός των δρόμων γί¬ 
νεται με ενιαίο τρόπο, ώστε να εξυπηρετεί και να φωτίζει 
την προοπτική των δρόμων, τις όψεις των κτιρίων και την 
διέλευση των πεζών. Η ανάρτηση του γίνεται από τις 
όψεις των σπιτιών με ελάχιστα μεταλλικά στηρίγματα και 
λεπτά συρματόσχοινα. 

δ) Κάθε έργο που εκτελείται από Οργανισμό κοινής 
ωφέλειας (ΔΕΗ, ΟΤΕ, Τοπική Αυτοδιοίκηση κ.λ.π.) και γε¬ 
νικά κάθε εργασία που αφορά στη διαμόρφωση, τροπο¬ 
ποίηση ή ανάπλαση κοινόχρηστων χώρων προσαρμόζε¬ 
ται στα παραδοσιακά τοπικά πρότυπα και εκτελείται μετά 
από έγκριση της σχετικής μελέτης από τα αρμόδια όργα¬ 
να του Υπουργείου Αιγαίου. Οι Οργανισμοί Κοινής Ωφέ¬ 
λειας αναλαμβάνουν με δικές τους δαπάνες την αναμόρ¬ 
φωση και βελτίωση των εγκαταστάσεων τους, ώστε να 
μην βλάπτεται το περιβάλλον, όπως και την αποκατάστα¬ 
ση της αρχικής μορφής οδών και κοινοχρήστων χώρων, 
στους οποίους επενέβησαν για την εγκατάσταση των δι¬ 
κτύων τους. 

9. Για τη σύνδεση του κτιρίου με τα δίκτυα ύδρευσης, 
αποχέτευσης και ηλεκτρικού ρεύματος γίνεται τελική θε¬ 
ώρηση της οικοδομικής αδείας από τις αρμόδιες υπηρε¬ 
σίες, κατά την οποία διαπιστώνεται η πιστή εφαρμογή των 
εγκεκριμένων σχεδίων για τηντήρηση των πολεοδομικών 
διατάξεων. 

10. Δεν επιτρέπεται: 

α) η προσθήκη καθ' ύψος σε κτίσματα που στεγάζονται 
με θόλο 

β) η στέγαση των εξωστών (σε εσοχή και σε πρόβολο) 

γ) οι ημιυπαίθριοι χώροι 

δ) οι καμάρες 

ε) οι τοξοειδής απολήξεις των στηθαίων στα δώματα 
των κτισμάτων 

στ) οι επενδύσεις των όψεων των κτιρίων και των περι- 
φράξεων 

ζ) οποιαδήποτε κατασκευή στο δωμάτων κτιρίων εκτός 
από τις καπνοδόχους και το κτιστό στηθαίο του δώματος. 

Άρθρο 6 

1. Η τελική θεώρηση της άδειας οικοδομής για τη σύν¬ 
δεση του κτιρίου με τα δίκτυα ύδρευσης, αποχέτευσης 
και ηλεκτρικού ρεύματος παρέχεται μόνο μετά την έγκρι¬ 
ση των αρμόδιων οργάνων του Υπουργείου Αιγαίου, σύμ¬ 
φωνα με τις ισχύουσες διατάξεις και τον οργανισμό του 
Υπουργείου Αιγαίου. Η έγκριση αυτή παρέχεται, αφού 
υποβληθούν φωτογραφίες όλων των όψεων του κτιρίου, 
που πιστοποιούν την εφαρμογή της εγκεκριμένης μελέ¬ 
της. 

2. Έγκριση των αρμοδίων οργάνων που προβλέπονται 
από τις ισχύουσες διατάξεις απαιτείται και στην περίπτω¬ 
ση επισκευών, για τις οποίες, σύμφωνα με το άρθρο 22 
παρ. 1 του Ν. 1577/1985 «ΓΟΚ», όπως ισχύει, δεν απαιτεί¬ 
ται οικοδομική άδεια. 

Άρθρο 7 

1. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 
στώς, όπως δάση, δασικές εκτάσεις, αρχαιολογικοί χώ¬ 
ροι. 

2. Σε περίπτωση εφαρμογής του άρθρου 41 του Ν 
1337/1983 δεν επιτρέπεται υπέρβαση του μεγίστου 
ύψους και αριθμού ορόφωνπου προβλέπονται από το πα¬ 
ρόν για τον οικισμό. 

Άρθρο 8 

1. Εκδίδονται με βάση το προγενέστερο καθεστώς, 
σύμφωνα με τη διάταξη του άρθρου 26 του Ν. 2831/2000, 
οικοδομικές άδειες που αφορούν αιτήσεις που έχουν κα¬ 
τατεθεί μέχρι την έναρξη ισχύος του παρόντος στην αρ¬ 
μόδια Πολεοδομική υπηρεσία για την έκδοση άδειας οι¬ 
κοδομής με όλα τα στοιχεία και δικαιολογητικά που απαι¬ 
τούνται από τις οικείες διατάξεις. 

2. Εκδίδονται με βάση το προγενέστερο καθεστώς άδει¬ 
ες που αφορούν ειδικά κτίρια, εφόσον οι σχετικές μελέτες 
έχουν εγκριθεί από τον αρμόδιο φορέα εντός της τελευ¬ 
ταίας, προ της ενάρξεως ισχύος του παρόντος, τριετίας. 
Οι προϊσχύουσες διατάξεις εφαρμόζονται μόνον εάν η οι¬ 
κοδομική άδεια εκδοθεί ή αναθεωρηθεί σε διάστημα το 
πολύ ενός έτους από την έναρξη ισχύος του παρόντος. 

3. Κατά τα λοιπά ισχύουν οι διατάξεις που καθορίζονται 
στο από 19.10.1978 Π.Δ. 

Το παρόν ισχύει από τη δημοσίευσή του στην Εφημερί¬ 
δα της Κυβερνήσεως, εκτός αν άλλως ορίζεται από τις 
διατάξεις του παρόντος. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα 9 Σεπτεμβρίου 2003 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΝIΚΟΣ ΣΗΦΟΥΝΑΚΗΣ 


( 2 ) 

Χαρακτηρισμός του οικισμού Ακαμάτρα του Δήμου Ευ- 
δήλου (τέως κοινότητας Δάφνης) ως παραδοσιακού, 
καθορισμός ειδικών όρων και περιορισμών δόμησης 
στους οικισμούς Λαγκάδα και Πέζι του Δήμου Ραχών 
(τέως κοινότητας Καρκιναγρίου) και στον οικισμό Ακα¬ 
μάτρα του Δήμου Ευδήλου (τέως κοινότητας Δάφνης) 
της νήσου Ικαρίας του Νομού Σάμου και καθορισμός 
ζωνών προστασίας των οικισμών αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ.1 του Ν. 1577/1985 «Γενικός Οι¬ 
κοδομικός Κανονισμός και άλλες πολεοδομικές διατά¬ 
ξεις» (ΦΕΚ210 Α'), όπως αυτό αντικαταστάθηκε με το άρ- 
θρο3του Ν. 2831/2000 «Τροποποίηση των διατάξεωντου 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (ΦΕΚ 140 Α') και ερμηνεύ- 
θηκε με το άρθρο 34, παρ.5, εδαφ.(α) του Ν. 2971/2001 
«Αιγιαλός, παραλία και άλλες διατάξεις» (ΦΕΚ 285 Α'). 

β) Του άρθρου 25παρ. 9βτου Ν. 2508/1997 «Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις» (ΦΕΚ 124/Α'). 

γ) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο νόμο αυτό με 
το άρθρο 27 του Ν. 2081/1992 (ΦΕΚ 154/Α'/10.9.1992), 
όπως αντικαταστάθηκε με την παρ. 2α του άρθρου 1 του 
Ν. 2469/1997 (ΦΕΚ38/Α'/14.3.1997). 

δ) Του από 19.10.1978 Π.Δ/γματος «περί χαρακτηρι¬ 
σμού ως παραδοσιακών οικισμών τινών του Κράτους και 
καθορισμού των όρων και περιορισμών δομήσεως των οι¬ 
κοπέδων αυτών» (ΦΕΚ 594 Δ'/13.11.1978), και ιδίως και 
της παρ. 9 του άρθρου 2 του διατάγματος αυτού. 

2. Τα στοιχεία του ερευνητικού προγράμματος που εκ¬ 
πονήθηκε από το Τμήμα Αρχιτεκτόνων του Πανεπιστημί¬ 
ου Πατρών. 

3. Το ΔΠΕ/2205/18.2.2003 διαβιβαστικό έγγραφο του 
Τμήματος Παραδοσιακών Οικισμών της Διεύθυνσης Πε¬ 
ριβάλλοντος του Υπουργείου Αιγαίου προς τα Δημοτικά 
Συμβούλια των Δήμων Ευδήλου και Ραχών και το γεγονός 
ότι παρήλθε άπρακτη η δίμηνη προθεσμία για τη γνωμο¬ 
δότηση των ανωτέρω Δημοτικών Συμβουλίων. 

4. Το 4/7.5.2003 (θέμα πρώτο) Πρακτικό του Συμβουλί¬ 
ου Χωροταξίας Οικισμού και Περιβάλλοντος (ΣΧΟΠ) του 
Υπουργείου Αιγαίου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

6. Την 296/2003 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Αιγαίου, απο¬ 
φασίζουμε: 

Άρθρο 1 

Χαρακτηρίζεται παραδοσιακός ο οικισμός Ακαμάτρα 
του Δήμου Ευδήλου (τέως Κοινότητας Δάφνης) της νή¬ 
σου Ικαρίας, διότι αποτελεί ένα οικιστικό σύνολο με αρχι¬ 
τεκτονικό χαρακτήρα, ύφος και ποιότητα κτισμάτων, αντι¬ 
προσωπευτικό της λαϊκής αρχιτεκτονικής των ορεινών οι¬ 
κισμών του νησιού, ενταγμένο στο φυσικό τοπίο, με 
κεντρικό πυκνοδομημένοτμήμα και αραιοδομημένη περί- 

φέρεια. Γιατις διατάξεις του παρόντος το κεντρικό τμήμα 
ορίζεται με ακτίνα 60μ. γύρω από την πλατεία. 

Άρθρο 2 

1. Στους παραδοσιακούς οικισμούς Λαγκάδα και Πέζι 
του Δήμου Ραχών (τέως Κοινότητας Καρκιναγρίου) ισχύ¬ 
ουν οι αρτιότητες και οι όροι δόμησης του από 19.10.1978 
Π.Δ. (ΦΕΚ 594/Δ/13.11.1978), εφόσον δεν ορίζεται δια¬ 
φορετικά στις διατάξεις του παρόντος. 

2. Στον οικισμό Ακαμάτρατου Δήμου Ευδήλου (τέως κοι¬ 
νότητας Δάφνης), το σύστημα δόμησης, ο συντελεστής 
δόμησης και το ποσοστό κάλυψης καθορίζονται από τις 
διατάξεις του Π.Δ. της 2/13.3.1981 (Δ' 138), όπως ισχύει. 

3. α) Η αρτιότητα των οικοπέδων στον οικισμό Ακαμά- 
τρα του Δήμου Ευδήλου (τέως Κοινότητας Δάφνης) ορί¬ 
ζεται ως εξής: 

ί) στο κεντρικό τμήμα η ελάχιστη κατά κανόνα αρτιότη¬ 
τα ορίζεται σε 300τμ εμβαδόν, 
ϋ) στο μη κεντρικό τμήμα ορίζεται σε 2000τμ εμβαδόν, 
β) Κατά παρέκκλιση είναι άρτια και οικοδομήσιμα όλα τα 
οικόπεδα που ήταν άρτια και οικοδομήσιμα είτε κατά κα¬ 
νόνα είτε κατά παρέκκλιση πριν την ισχύ του παρόντος, 
σύμφωνα με τις διατάξεις των παρ. 2 και 3 του άρθρου 4 
του ΠΔ2/13.3.1981 (ΔΊ38). 

4. Σε περίπτωση χρησιμοποίησης εμφανούς λιθοδομής 
στην εξωτερική τοιχοποιία της οικοδομής κατά τα παρα¬ 
δοσιακά και επικροτούντο στον οικισμό τοπικά πρότυπα, 
το εμβαδόν που καταλαμβάνει η κατασκευασμένη από λι¬ 
θοδομή εξωτερική τοιχοποιία, πάχους από 0,40 έως 0,70, 
δεν προσμετρείται στο συντελεστή δόμησης και στο πο¬ 
σοστό κάλυψης του οικοπέδου. 

Άρθρο 3 

1. α) Η τοποθέτηση του κτιρίου στο οικόπεδο εγκρίνεται 
από το αρμόδιο όργανο του Υπουργείου Αιγαίου και γίνε¬ 
ται σύμφωνα με τα εξής κριτήρια: 

ί) Να εναρμονίζεται στη φυσική μορφολογία του εδά¬ 
φους. 

ϋ) Να μην παραμορφώνει και να μην υπερβαίνει την κο- 
ρυφογραμμή και να μην ισιώνει το διάσελο. 

ίϋ) Να προστατεύονται βασικά σημεία θέασης των κοι¬ 
νόχρηστων χώρων (δρόμων, πλατειών) των οικισμών. 

ίν) Να προστατεύεται, κατά το δυνατόν, η θέα των όμο¬ 
ρων οικοπέδων και να μην παρεμποδίζεται ο φυσικός φω¬ 
τισμός - αερισμός των υφιστάμενων κτιρίων στα όμορα οι¬ 
κόπεδα από την ανέγερση της νέας οικοδομής ή προσθή¬ 
κης. 

ν) Να διατηρείται, ειδικά για τον οικισμό Ακάματρα, η 
συνέχεια της διαμορφωμένης οικοδομικής γραμμής (συ¬ 
νεχές σύστημα) στο κεντρικό τμήμα, όπου αυτό προϋ¬ 
πάρχει. 

νί) Να διατηρούνται και να εντάσσονται αρμονικά στα 
αραιοδομημένα τμήματα στην περιφέρεια των οικισμών, 
τα χαρακτηριστικά στοιχεία του φυσικού (δέντρα, βράχια 
κ.λ.π.) και ανθρωπογενούς περιβάλλοντος, χωρίς να ανα- 
τρέπεται ο χαρακτήρας (ελεύθερη διάταξη) και η κλίμακα 
των διαμορφωμένων οικιστικών συνόλων. 

νϋ) Να μην βλάπτεται ο διαμορφωμένος πολεοδομικός 
ιστός του οικισμού. 

β) Για την έγκριση της θέσης του κτιρίου στο οικόπεδο 
από τα αρμόδια όργανα του Υπουργείου Αιγαίου, υπο¬ 
βάλλεται πλήρης φωτογραφική απεικόνιση του οικοπέ¬ 
δου, καθώς και του περιβάλλοντος χώρου του, δηλαδή 


των ομόρων οικοπέδων, δρόμων ή κοινοχρήστων χώρων 
που βρίσκονται σε άμεση επαφή με το οικόπεδο. 

2. α) Τα νέα κτίρια επιβάλλεται να έχουν λιτή γεωμετρι¬ 
κή μορφή και ορθογωνική κάτοψη, κατά τα παραδοσιακά 
πρότυπα, ώστε να προκύπτουν συμπαγείς, παραλληλεπί¬ 
πεδοι, «καθαροί» κτιριακοί όγκοι, χωρίς σπασίματα. Η αρ¬ 
χιτεκτονική σύνθεση πρέπει να συμβάλλει στην ένταξη 
του κτιρίου κατάλληλα στο τοπίο και στον οικισμό, ώστε: 

ί) Ο νέος κτιριακός όγκος να εναρμονίζεται στη φυσική 
μορφολογία του εδάφους, με την τοποθέτησή του, κατά 
προτίμηση, παράλληλα προς τις κλίσεις. 

ϋ) Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικάτου χαρακτηρι¬ 
στικά πρέπει να προσαρμόζονται στα τοπικά παραδοσια¬ 
κά πρότυπα, ως προς τη σύνθεση (συνεκτική-διάσπαρτη), 
την κλίμακα και τις αναλογίες των επιμέρους όγκων. 

β) Τα αρμόδια όργανα του Υπουργείου Αιγαίου μπο¬ 
ρούν να επιβάλλουν επί πλέον περιορισμούς ως προς τη 
μορφή και τον όγκο των κτιρίων, με σκοπό την προστασία 
του δομημένου και φυσικού περιβάλλοντος, χωρίς μείω¬ 
ση της επιτρεπόμενης εκμετάλλευσης. 

Άρθρο 4 

1. Τροποποιούνται και συμπληρώνονται οι ειδικοί όροι 
και περιορισμοί δόμησης εντός των πιο πάνω παραδοσια¬ 
κών οικισμών Λαγκάδα, Πέζι και Ακαμάτρα της νήσου Ικα¬ 
ρίας του Νομού Σάμου, σύμφωνα με τα οριζόμενα στις 
ακόλουθες διατάξεις. 

2. α) Ο μέγιστος επιτρεπόμενος ενιαίος κτιριακός όγκος 
δεν επιτρέπεται να υπερβαίνει: 

ί) στους οικισμούς Πέζι, Λαγκάδα και στο μη συνεκτικό 
(διάσπαρτο) τμήμα του οικισμού Ακαμάτρα τα 250κ.μ., 

ϋ) στο κεντρικό - συνεκτικό τμήμα του οικισμού Ακαμά¬ 
τρα τα 350 κ.μ., χωρίς να συνυπολογίζεται ο όγκος της 
στέγης. 

β) Σε κτίρια που λειτουργικά αναπτύσσονται σε όγκο με¬ 
γαλύτερο του επιτρεπομένου επιβάλλεται η διάσπαση και 
ο πλήρης διαχωρισμός των όγκων. Στην περίπτωση αυτή 
οι τμηματικοί όγκοι απέχουν μεταξύ τους απόσταση του¬ 
λάχιστον 2.5 μ. 

γ) Οι όγκοι που διαμορφώνονται μπορούν να συνδέο¬ 
νται με υπαίθριους χώρους ή αυλές, δημιουργώντας ένα 
ενιαίο αρχιτεκτονικό σύνολο με ενότητα και συνοχή. Τυ¬ 
χόν βοηθητικοί χώροι τοποθετούνται κατά μήκος του κτι¬ 
ρίου και σε επαφή με τη στενή πλευρά του, ή σε απόστα¬ 
ση από αυτό μεγαλύτερη των 10.ΟΟμ. 

3. α) Οι όψεις των κτιρίων διαμορφώνονται συμπαγείς 
(χωρίς τμηματικές υποχωρήσεις) και ορθογωνικές με τις 
αναλογίες και τις διαστάσεις των παραδοσιακών προτύ¬ 
πων. 

β) Ως μέγιστο μήκος όψεως κτιρίου ορίζονται τα 8.00μ. 

γ) Σε περίπτωση κατά την οποία, στονπεριβάλλοντατου 
κτιρίου χώρο, επικροτείτο συνεχές σύστημα δόμησης και 
η πρόσοψη του οικοπέδου είναι μεγαλύτερου μήκους, εί¬ 
ναι δυνατόν να διαμορφωθεί μεγαλύτερο μήκος όψεως, 
κατόπιν εγκρίσεως των αρμοδίων οργάνων του Υπουρ¬ 
γείου Αιγαίου. 

4. (α) Ο μέγιστος αριθμός ορόφων στους οικισμούς Πέ¬ 
ζι, Λαγκάδα και στο μη συνεκτικό (διάσπαρτο) τμήμα του 
οικισμού Ακαμάτρα ορίζεται σε δύο (2), με μέγιστο επι¬ 
τρεπόμενο ύψος τα 3,00μ. για τα μονώροφα κτίρια και τα 
6,00μ για τα διώροφα κτίρια, μη συνυπολογιζόμενου του 
ύψους της στέγης. 

(β) Ειδικά για το κεντρικό τμήμα του οικισμού Ακαμάτρα 
επιτρέπεται η κατασκευή κτισμάτων μεγίστου ύψους έως 
8,00μ.(δύο όροφοι και ημιυπόγειο) 

5. α) Το μέγιστο επιτρεπόμενο ύψος καθορίζεται ως 
εξής: 

ί) το ύψος του κτιρίου ή του κτίσματος μετράται σε κά¬ 
θε σημείο του περιγράμματος της οικοδομής και από την 
τελική στάθμη του φυσικού εδάφους μόνον. Σε περίπτω¬ 
ση που η γραμμή δόμησης συμπίπτει με το όριο του δρό¬ 
μου, το ύψος της όψης επίτου συγκεκριμένου δρόμου με- 
τράται από τη στάθμη της οδού 
ϋ) καμία όψη του κτιρίου δεν επιτρέπεται να εμφανίζεται 
υψηλότερη, είτε λόγω έντονης κλίσης του φυσικού εδά¬ 
φους, είτε λόγω υποβάθμισήςτου 
ίϋ) απαγορεύεται κάθε εκσκαφή ή επιχωμάτωση στο γή¬ 
πεδο, εκτός από τις απολύτως αναγκαίες για την τοποθέ¬ 
τηση της οικοδομής 

ίν) πέραν του μέγιστου επιτρεπόμενου ύψους της οικο¬ 
δομής, επιτρέπεται μόνο η κατασκευή στέγης (μέγιστου 
ύψους 1,60 μ.) και καπνοδόχου (μέγιστου ύψους 1,00 μ). 

β) Τα αρμόδια, σύμφωνα με τις ισχύουσες διατάξεις, 
όργανα του Υπουργείου Αιγαίου έχουν τη δυνατότητα να 
επιφέρουν μικρής εκτάσεως μεταβολές στα επιτρεπόμε¬ 
να ύψη μιας οικοδομής, εφόσον αυτό απαιτείται για την 
προσαρμογή του κτιρίου στα πρότυπα του άμεσου περι¬ 
βάλλοντος του, χωρίς αυτό να προκαλεί υπέρβαση του 
αριθμού των δύο ορόφων. 

Άρθρο 5 

1. α) Η κάλυψη των κτιρίων γίνεται, υποχρεωτικά με στέ¬ 
γη μονόριχτη (με κλίση 10-15%) ή δίριχτη (με κλίση 20- 
30%) στις περιπτώσεις των αραιοδομημένων τμημάτων 
των οικισμών, η οποία καλύπτεται αποκλειστικά με σχι- 
στόπλακες. 

β) Κατ’ εξαίρεση στο κεντρικό συνεκτικό τμήμα του οι¬ 
κισμού Ακαμάτρα, για την κάλυψη της στέγης μπορούν να 
χρησιμοποιηθούν κεραμίδια βυζαντινού ή ρωμαϊκού τύ¬ 
που. 

γ) Το υψηλότερο σημείο της στέγης διαμορφώνεται με 
κορφιά, χωρίς αποτμήσεις, κατά την έννοια του ύψους. 

δ) Οι σχιστόπλακες επικάλυψης πρέπει να προεξέχουν 
περιμετρικώς κατά 0,15 - 0,20μ. Σε περίπτωση χρήσης κε¬ 
ραμιδιών, ειδικά για τον οικισμό Ακαμάτρα, η προεξοχή 
διαμορφώνεται με περιμετρικό γείσο από πέτρα, ή μπε¬ 
τόν χρωματισμένο και επεξεργασμένο -κτυπητό- , ώστε 
να δίνει την εντύπωση φυσικής πέτρας, που εξέχει επίσης 
έως 0,15μ. 

2. α) Οι όψεις των κτιρίων είναι λιτές και προσαρμόζο¬ 
νται στα πρότυπα της αρχιτεκτονικής φυσιογνωμίας των 
κτισμάτων του οικισμού, τηρώντας αναλόγως τις αρχές 
του τύπου που επιλέχθηκε. 

β) Απαγορεύονται τα διακοσμητικά στοιχεία στην όψη 
και οι αρχιτεκτονικές προεξοχές. 

γ) Απαγορεύονται οι νεωτερικές προσεγγίσεις κατά τη 
διαμόρφωση των όψεων. 

δ) Οι τοιχοποιίες κατασκευάζονται είτε από εμφανή λι¬ 
θοδομή, από αργούς ή ημιλαξευτούς λίθους αρμολογη- 
μένη ή μη, από τοπική ή άλλη πέτρα που χρησιμοποιείται 
παραδοσιακά στον οικισμό, είτε από οπτοπλινθοδομή 
υποχρεωτικά επιχρισμένη. Δεν επιτρέπεται η αποπερά¬ 
τωση του ορόφου πριν την κατασκευή τουλάχιστον της 
περιμετρικής τοιχοποιίας του ισογείου. 


ε) Δεν επιτρέπεται οποιουδήποτε είδους επένδυση 
στην επιφάνεια των όψεων, καθώς και το αρτιφισιέλ, το 
ρελιέφ, το «πεταχτό» κ.λ.π. 

στ) Για το χρωματισμό του κτιρίου χρησιμοποιείται το 
λευκό, οι αποχρώσεις της ώχρας ή το γκρι. 

3. α) Δεν επιτρέπεται η κατασκευή μεμονωμένων ανοι¬ 
κτών εξωστών στα κτίσματα των οικισμών Λαγκάδα και 
Πέζι, καθώς και στην αραιοδομημένη περιφέρεια του οι¬ 
κισμού Ακαμάτρα. 

β) Επιτρέπεται η κατασκευή μεμονωμένου ανοικτού 
εξώστη σε πρόβολο στον όροφο του κτιρίου, στο κεντρι¬ 
κό τμήμα του οικισμού Ακαμάτρα. Ο εξώστης δεν επιτρέ¬ 
πεται να έχει πλάτος μεγαλύτερο από 1.20 μ., το δε συνο¬ 
λικό μήκος του δεν μπορεί να υπερβαίνει το 1/3 του συνο¬ 
λικού μήκουςτηςόψης, στην οποία διαμορφώνεται και σε 
κάθε περίπτωση να μην είναι μεγαλύτερο από 2.50 μ. 

γ) Ο εξώστης σε πρόβολο (μπαλκόνι) έχει ορθογωνική 
κάτοψη, τοποθετείται στο κεντρικό τμήμα της όψης του 
κτιρίου και δεν επιτρέπεται η στέγασή του. Κατασκευάζε¬ 
ται με ξύλινο δάπεδο ή πλάκα μπετόν πάχους έως 0.12μ, 
και περιβάλλεται με ξύλινα ή σιδερένια κιγκλιδώματα 
αντίστοιχα. 

δ) Δεν επιτρέπεται η κατασκευή ημιυπαίθριων χώρων. 

4. α) Τα εξωτερικά ανοίγματα επιβάλλεται να ακολου¬ 
θούντο πρότυπα των κτισμάτων των οικισμών ως προς τη 
θέση τους στην όψη και ως προς τις αναλογίες και τις δια¬ 
στάσεις τους. Η επιφάνεια των ανοιγμάτων δεν επιτρέπε¬ 
ται να υπερβαίνει το 20% της επιφάνειας της όψης, στην 
οποία ανοίγονται. 

β) Το μέγιστο πλάτος των ανοιγμάτων (παράθυρα) ορί¬ 
ζεται σε 0,90μ. με αναλογίες πλάτους / ύψος: 1/2 για τα 
παράθυρα και 1/2,5 για τις θύρες. Τα ανοίγματα τοποθε¬ 
τούνται σε κατακόρυφους άξονες συμμετρίας. Από τον 
κανόνα της συμμετρίας μπορεί να εξαιρείται η είσοδος 
του κτιρίου, η οποία μπορεί να έχει αναλογίες πλάτους / 
ύψος : 1/2,5 και διαστάσεις έως 1,00X2,60μ., τηρούμενης 
πάντα της πιο πάνω αναλογίας. 

γ) Η απόσταση των ανοιγμάτων από τις ακμές του κτιρίου 
είναι κατ’ ελάχιστο 0,80μ. καιη μεταξύ τους απόσταση 0.60μ. 

δ) Τα ανοίγματα των όψεων είναι λιτά, χωρίς περιμετρι- 
κάπλαίσια, κατάτατοπικάπρότυπα. Είναι δυνατόν να δια¬ 
μορφωθούν οριζόντια ή τοξωτά λαξευτά υπέρθυρα. 

5. α) Τα κουφώματα επιβάλλεται να είναι ξύλινα με τζα- 
μιλίκια που έχουν οριζόντια και κατακόρυφα καίτια και 
εξωτερικά πατζούρια, ανάλογης μορφής με τους επικρα¬ 
τέστερους τύπους του οικισμού (καρφωτά ή ταμπλαδω- 
τά), αποκλεισμένων των γερμανικών, των συρομένων και 
των ρολών. 

β) Σε κτίρια με εμφανή λιθοδομή τα κουφώματα διατη¬ 
ρούντο φυσικό χρώμα του ξύλου. Όταν οιτοιχοποιίες επι¬ 
χρίονται, τα κουφώματα μπορούν είτε να διατηρήσουν το 
χρώμα του ξύλου, είτε να χρωματισθούν με πράσινο 
σκούρο, κυπαρίσσι, γκρι, καφέ, μπλε, γαλάζιο, ανάλογα 
με την χρωματική οργάνωση της όψης. 

γ) Σε περίπτωση εξωτερικής τοιχοποιίας από λιθοδομή, 
τα κουφώματα τοποθετούνται στην εσωτερική παρειά 
του τοίχου. 

Τα μεταλλικά στηρίγματα και εξαρτήματα (μεντεσέδες 
κ.λ.π.) είναι απλού σχεδίου, χωρίς διακοσμήσεις, σύμφω¬ 
να με τα τοπικά πρότυπα. 

6. Επιτρέπεται η κατασκευή ανοικτού εξωτερικού κλι¬ 
μακοστασίου στην πλάγια στενή όψη των διωρόφων κτι¬ 
ρίων, από τη στάθμη του εδάφους μέχρι το ύψος του δα- 

πέδου του ορόφου. Το κλιμακοστάσιο γίνεται συμπαγές, 
τοποθετείται παράλληλα και σε επαφή με την όψη, στην 
οποία ανοίγεται και αναπτύσσεται σε μήκος όσο το μήκος 
της όψης αυτής. Σε περίπτωση κατασκευής στηθαίου, αυ¬ 
τό γίνεται συμπαγές με πάχος τουλάχιστον 30 εκ. 

7. α) Οι περιφράξεις των οικοπέδων κατασκευάζονται 
από αργολιθοδομή εμφανή με ύψος έως 1 ,ΟΟμ. Απαγο¬ 
ρεύεται η δημιουργία τόξων ή διακοσμητικών βάλτων στο 
σώμα του κτιρίου και στις περιφράξεις των οικοπέδων. 

β) Δεν επιτρέπεται η αλλοίωση ή κατεδάφιση των υφι¬ 
στάμενων περιφράξεων, ενώ επιτρέπεται η ανακατα- 
σκευή τους, όταν είναι επικίνδυνες. 

γ) Οι αυλόπορτες και οι θύρες των στεγασμένων χώρων 
στάθμευσης κατασκευάζονται ξύλινες απλής μορφής, 
καρφωτές και ακολουθούν τη χρωματική οργάνωση των 
κουφωμάτωντου κτιρίου. 

8. Οι καπνοδόχοι (ύψους έως 1,00 μ.) κατασκευάζονται 
από λιθοδομή παρόμοια με την τοιχοποιία, με βάση τα αρ¬ 
χιτεκτονικά πρότυπα του οικισμού. Απαγορεύεται η με¬ 
ταλλική ή η νέου τύπου κατασκευή. 

9. Οι ηλιακοί συλλέκτες (νέοι ή υφιστάμενοι) τοποθε¬ 
τούνται υποχρεωτικά σε σημείο του οικοπέδου μη ορατό 
από τους κοινόχρηστους χώρους του οικισμού. 

10. Τυχόν κλιματιστικά μηχανήματα τοποθετούνται σε 
θέση μη ορατή από τους κοινόχρηστους χώρους του οι¬ 
κισμού και όχι στην κύρια όψη του κτιρίου. 

11. Οι υδρορροές, σε περίπτωση κτισμάτων με μεσο¬ 
τοιχίες, έχουν μορφή και θέση ενταγμένη στην αρχιτε¬ 
κτονική σύνθεση, ώστε να μην διαταράσσουν την οργά¬ 
νωση της όψης του κτιρίου. Τοποθετούνται σε επαφή με 
την εξωτερική τοιχοποιία με οριζόντια και κατακόρυφη 
διαδρομή, κάτω από τη στέγη και στα σημεία της μεσο¬ 
τοιχίας. 

12. Δεν επιτρέπεται η κατασκευή κτισμάτων σε υποστυ¬ 
λώματα (ΡΙΕΟΤΙ5), καθώς και η κατασκευή λυόμενων ή 
προκατασκευασμένων κτιρίων. 

13. α) Δεν επιτρέπεται η τοποθέτηση σκιαδίων ή προ¬ 
στεγασμάτων στον όροφο των κτιρίων. 

β) Στο ισόγειο μόνον τμήμα των όψεων, όταν υπάρχει 
ανάγκη ηλιοπροστασίας, διαμορφώνονται λίθινοι πεσσοί 
ή ξύλινοι ορθοστάτες με ξύλινα δοκάρια και φυσικό πρά¬ 
σινο (κληματαριές, δένδρα), σύμφωνα μετά υπάρχοντα 
παραδοσιακά πρότυπα. Περιορισμένων διαστάσεων ελα¬ 
φρά πετάσματα από λευκό καραβόπανο, μπορούν να το¬ 
ποθετηθούν μόνο στις εισόδους των καταστημάτων. 

14. α) Οι επιγραφές, όπου απαιτούνται, ενσωματώνο¬ 
νται στη μορφολογία των όψεων. Είναι μικρών διαστάσε¬ 
ων, όχι μεγαλύτερου πλάτους από τα ανοίγματα στα 
οποία αντιστοιχούν, και εφάπτονται στο επίπεδο της 
όψης. 

β) Οι διαφημίσεις τοποθετούνται μόνο σε ειδικές θέσεις 
στους κοινόχρηστους χώρους των οικισμών και μετά από 
έγκριση των αρμοδίων οργάνων του Υπουργείου Αιγαίου 
που προβλέπονται από τις ισχύουσες διατάξεις. 

γ) Οι επιγραφές πρέπει να είναι στην Ελληνική. Σε περί¬ 
πτωση παράθεσης ξενόγλωσσων στοιχείων αυτά, δεν 
υπερβαίνουν το ήμισυ των Ελληνικών σε μέγεθος. 

Απαγορεύεται η τοποθέτηση διαφημίσεων στα μέτωπα 
των δρόμων ή στα σκιάδια. 

15. Δεν επιτρέπεται η κατασκευή πισίνας σε οικόπεδα 
εντός των ορίων των οικισμών. Επιτρέπεται η κατασκευή 
τους μόνο σε τουριστικά συγκροτήματα και μετά από βε¬ 
βαίωση του Δήμου ότι μπορεί να αντιμετωπισθεί η πλή¬ 


ρωση και λειτουργία τους από τα αποθέματα νερού του 
νησιού. Η εσωτερική επένδυση των κατασκευών είναι 
χρώματος λευκού ή σε άλλη γήινη απόχρωση. 

16. Οι μετρητές ηλεκτρικού ρεύματος ενσωματώνονται 
σε εσοχές των τοίχων στις όψεις των κτιρίων και καλύ¬ 
πτονται με ξύλινο κούφωμα. 

17. Τα δίκτυα κοινής ωφελείας (ΔΕΗ, ΟΤΕ) πρέπει να το¬ 
ποθετούνται υπόγεια σε ειδικούς αγωγούς. Σε περίπτωση 
λιθόστρωτου αυτό επανατοποθετείται, με ευθύνη των ορ¬ 
γανισμών που εκπονούντο έργο, στην αρχική του θέση. 

18. Για την εγκατάσταση κεραιών τηλεόρασης ισχύει η 
παράγραφος 11 του άρθρου 3του Π.Δ. 19.10/13.11.1978. 

Άρθρο 6 

1. Δεν επιτρέπεται η αντικατάσταση και επισκευή των 
υπαρχόντων λιθόστρωτων και πλακόστρωτων δρόμων, 
πεζοδρομίων και πλατωμάτων, με οποιοδήποτε άλλο υλι¬ 
κό, εκτός από αυτό που παραδοσιακά χρησιμοποιείται 
στους οικισμούς. Τα λιθόστρωτα επιβάλλεται να ανακα¬ 
τασκευαστούν, όπου έχουν επικαλυφθεί, φθαρεί, ή κατα¬ 
στραφεί, με φυσικές πέτρες. 

2. Δίδεται ιδιαίτερη σημασία στην ανάδειξη των ανοι¬ 
κτών χώρων των οικισμών - πλατείες, περίβολοι εκκλη¬ 
σιών, κρήνες, καφενεία - και απαιτείται ειδική μελέτη για 
την ανάπλαση και διατήρηση των χώρων αυτών. 

Τυχόν νέες επεμβάσεις πρέπει να γίνονται με τρόπο και 
υλικά που να ακολουθούντηντοπική κατασκευαστική πα¬ 
ράδοση. 

3. Στον οικισμό Πέζι, επιβάλλεται η διατήρηση της περι¬ 
μετρικής λίθινης περιτοίχισης που προστατεύει τις καλ¬ 
λιέργειες από τα κοπάδια των αιγοπροβάτων, καθώς και 
η διατήρηση της μορφής και των θέσεων των εισόδων 
στον οικισμό. 

Άρθρο 7 

1. Για την ευρύτερη προστασία και ανάδειξη των παρα¬ 
δοσιακών οικισμών Λαγκάδα, Πέζι και Ακαμάτρα καθορί¬ 
ζεται βάσητου άρθρου4παρ. ΙτουΝ. 1577/1985 (Α 210), 
όπως ισχύει μετά την αντικατάστασή του με το άρθρο 3 
του Ν. 2831/2000 (Α 140) και την ερμηνεία του με το άρ¬ 
θρο 34 (παρ. 5 εδ. α) του Ν. 2971/2001 (Α 285) ζώνη προ¬ 
στασίας στην εκτός των ορίων τους περιοχή και σε ακτίνα 
πεντακοσίων (500) μέτρων γύρω από αυτά. Στη ζώνη αυ¬ 
τή τα κτίρια οικοδομούνται ως προς τα μορφολογικά στοι¬ 
χεία, σύμφωνα με τα ισχύοντα για τους παραπάνω παρα¬ 
δοσιακούς οικισμούς. Τα αρμόδια όργανα του Υπουργεί¬ 
ου Αιγαίου διατυπώνουν σύμφωνη γνώμη για τη 
χορήγηση κάθε άδειας οικοδομής στις ζώνες αυτές και 
ελέγχουν σε όλες τις φάσεις εκτέλεσης των οικοδομικών 
εργασιών (ανέγερση, επισκευή, προσθήκη, κατεδάφιση 
κλπ) την τήρηση των όρων της εκδοθείσης οικοδομικής 
αδείας. 

2. Ειδικά για τα γήπεδα που βρίσκονται σε ζώνη 1000 μ. 
(δηλαδή ζώνη περιλαμβάνουσα 500 μ. επιπλέον εκείνης 
που καθορίζεται με την παρ. 1 του παρόντος άρθρου) επι¬ 
τρέπεται η ανέγερση μόνο ισογείων κτισμάτων. Δεν επι¬ 
τρέπεται η κατεδάφιση, η κάθε είδους καταστροφή ή αλ¬ 
λοίωση των παραδοσιακών κτισμάτων που απαντώνται 
υπό την μορφή συγκροτημάτων εξειδικευμένης αγροτι¬ 
κής χρήσης ή μεμονωμένα όπως 1 γεροντοκαμάρεςΐ, Ιχω- 
στοκέλιαΐ ανεμόμυλοι, νερόμυλοι, αλώνια, βρύσες κ.λπ. 
Επιτρέπεται η επισκευή, αποκατάσταση ή αναστήλωσή 
τους, ακόμη και κατά παρέκκλιση από τις διατάξεις του 




ΦΕΚ961 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


9667 


παρόντος, μετά τη σύμφωνη γνώμη των αρμόδιων οργά- 
νωντου Υπουργείου Αιγαίου. Στην περίπτωση αυτή απαι¬ 
τείται φωτογραφική αποτύπωση και σχεδιαστική απεικό¬ 
νιση των κτισμάτων στην άδεια της οικοδομής που απο- 
δεικνύει την ακριβή αρχική μορφή τους. Εφόσον η 
κάλυψη των αναστηλωμένων παραδοσιακών αγροτικών 
κτισμάτων δεν υπερβαίνει συνολικά τα 50.00τ.μ., αυτά 
δενπροσμετρώνται στην συνολική επιτρεπόμενη δόμηση 
του οικοπέδου. 

Άρθρο 8 

1. α) Για την επισκευή και αποκατάσταση κτιρίων αντι¬ 
προσωπευτικών της παραδοσιακής αρχιτεκτονικής, χο¬ 
ρηγείται άδεια οικοδομής, κατόπιν εγκρίσεως των αρμό¬ 
διων οργάνων του Υπουργείου Αιγαίου, ακόμη και κατά 
παρέκκλιση από τις διατάξεις του παρόντος. Στην περί¬ 
πτωση αυτή η ύπαρξη και η θέση της παλαιάς οικοδομής 
εντός του οικοπέδου αποδεικνύεται με φωτογραφίες θε¬ 
ωρημένες από τον Δήμο ή την Κοινότητα. 

Στην περίπτωση στην οποία κατασκευάζεται και νέο κτί- 
σμα στο γήπεδο τότε επιβάλλεται υποχρεωτικά απόστα¬ 
ση Δ από το αναστηλωμένο παραδοσιακό κτίσμα. Σε πε¬ 
ρίπτωση που δεν είναι δυνατή η δόμηση του νέου κτίσμα- 
τος, μπορούν να μειωθούν οι πλαϊνές αποστάσεις από τα 
όρια του γηπέδου μέχρι 5.00 μ. 

β) Προκειμένου περί κτισμάτων ερειπωμένων ή κατεδα- 
φιστέων ως ετοιμόρροπων ή επικίνδυνων, που είναι αντι¬ 
προσωπευτικά της παραδοσιακής αρχιτεκτονικής, επι¬ 
τρέπεται η αναστήλωσήτους, ακόμη και κατά παρέκκλιση 
από τις διατάξεις του παρόντος, κατόπιν τεκμηριωμένης 
έρευνας και μελέτης, από την οποία προκύπτει η ακριβής 
αρχική μορφή του χτίσματος και κατόπιν εγκρίσεως των 
αρμοδίων οργάνων του Υπουργείου Αιγαίου. 

2. α) Σε περίπτωση κατεδάφισης παλαιάς οικοδομής και 
ανέγερσης νέας στη θέση της, η ογκοπλαστική διαμόρ¬ 
φωση της νέας οικοδομής γίνεται σύμφωνα με τη δια¬ 
μόρφωση, την κλιμάκωση και τη μορφή της παλαιάς. 

β) Η έγκριση της κατεδάφισης γίνεται από τα αρμόδια 
όργανα του Υπουργείου Αιγαίου και μόνον μετά από 
έγκριση και θεώρηση των σχεδίων της υπό ανέγερση νέ¬ 
ας οικοδομής. 

γ) Η ύπαρξη και η ακριβής θέση της παλαιάς οικοδομής 
εντός του οικοπέδου, καθώς και η σχέση της με τις όμο¬ 
ρες ιδιοκτησίες, αποδεικνύεται με φωτογραφίες θεωρη¬ 
μένες από τον Δήμο ή την Κοινότητα. 

δ) Η ύπαρξη και η ακριβής θέση στοιχείων των όψεων 
που καθαιρούνται και αποκαθίστανται σε υπάρχουσα οι¬ 
κοδομή, αποδεικνύεται με φωτογραφίες θεωρημένες 
από τον Δήμο ή την Κοινότητα. 

3. α) Για οποιαδήποτε οικοδομική εργασία απαιτείται 
έκδοση οικοδομικής αδείας που χορηγείται μετά την 
έγκριση των αρμοδίων οργάνωντου Υπουργείου Αιγαίου, 
κατά τις ισχύουσες διατάξεις. 

β) Έγκριση των αρμοδίων οργάνωντου Υπουργείου Αι¬ 
γαίου απαιτείται και στην περίπτωση επισκευών για τις 
οποίες σύμφωνα μετο άρθρο 22 παρ. ΙτουΝ. 1577/1985, 
όπως ισχύει, δεν απαιτείται οικοδομική άδεια. 

Άρθρο 9 

1. Η τελική θεώρηση της άδειας οικοδομής για τη σύνδε¬ 
ση του κτιρίου με τα δίκτυα ύδρευσης, αποχέτευσης και 
ηλεκτρικού ρεύματος παρέχεται μόνο μετά την έγκριση 
των αρμόδιων οργάνωντου Υπουργείου Αιγαίου, σύμφω¬ 


να με τις ισχύουσες διατάξεις και τον Οργανισμό του 
Υπουργείου Αιγαίου. Η έγκριση αυτή παρέχεται, αφού υπο¬ 
βληθούν φωτογραφίες όλων των όψεων του κτιρίου, που 
πιστοποιούν την εφαρμογή της εγκεκριμένης μελέτης. 

2. Έγκριση των αρμοδίων οργάνων που προβλέπονται 
από τις ισχύουσες διατάξεις απαιτείται και στην περίπτω¬ 
ση επισκευών για τις οποίες σύμφωνα με το άρθρο 22 
παρ. 1 του Ν. 1577/1985, όπως ισχύει, δεν απαιτείται οι¬ 
κοδομική άδεια. 

Άρθρο 10 

1. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 
στώς, όπως δάση, δασικές εκτάσεις, αρχαιολογικοί χώ¬ 
ροι. 

2. Σε περίπτωση εφαρμογής του άρθρου 41 του Ν. 
1337/1983 δεν επιτρέπεται υπέρβαση του μεγίστου 
ύψους και αριθμού ορόφων που προβλέπονται από το πα¬ 
ρόν για τον οικισμό. 

Άρθρο 11 

1. Εκδίδονται με βάση το προγενέστερο καθεστώς, 
σύμφωνα με τη διάταξη του άρθρου 26 του Ν. 2831/2000, 
οικοδομικές άδειες που αφορούν αιτήσεις που έχουν κα¬ 
τατεθεί μέχρι την έναρξη ισχύος του παρόντος στην αρ¬ 
μόδια Πολεοδομική υπηρεσία για την έκδοση άδειας οι¬ 
κοδομής με όλα τα στοιχεία και δικαιολογητικά που απαι¬ 
τούνται από τις οικείες διατάξεις. 

2. Εκδίδονται με βάση το προγενέστερο καθεστώς άδει- 
εςπου αφορούνειδικά κτίρια, εφόσον οι σχετικές μελέτες 
έχουν εγκριθεί από τον αρμόδιο φορέα εντός τελευταίας, 
προ της ενάρξεως ισχύος του παρόντος, τριετίας. Οι 
προϊσχύουσες διατάξεις εφαρμόζονται μόνον εάν η οικο¬ 
δομική άδεια εκδοθεί ή αναθεωρηθεί σε διάστημα το πο¬ 
λύ ενός έτους από την έναρξη ισχύος του παρόντος. 

3. Κατά τα λοιπά ισχύουν οι διατάξεις που καθορίζονται 
στο από 19.10.1978 Π.Δ. 

Το παρόν ισχύει από τη δημοσίευσή του στην Εφημερί¬ 
δα της Κυβερνήσεως. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα 9 Σεπτεμβρίου 2003 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 

-♦- 

(3) 

Χαρακτηρισμός του οικισμού Αυλώνα της κοινότητας 
Ολύμπου Καρπάθου ως παραδοσιακού, καθορισμός 
ειδικών όρων και περιορισμών δόμησης στους οικι¬ 
σμούς Μεσοχώρι, Λευκός, Φοινίκι του Δήμου Καρπά¬ 
θου και Τρίστομο, Αυλώνα της κοινότητας Ολύμπου 
της νήσου Καρπάθου του Νομού Δωδεκανήσου και κα¬ 
θορισμός ζωνών προστασίας των οικισμών αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 1 του Ν. 1577/ 1985 «Γενικός Οι- 

κοδομικός Κανονισμός και άλλες πολεοδομικές διατά¬ 
ξεις» (ΦΕΚ 210 Α'), όπως το άρθρο αυτό αντικαταστάθηκε 
με το άρθρο 3 του Ν. 2831/ 2000 «Τροποποίηση των δια¬ 
τάξεων του Ν, 1577/1985 ΙΓενικός Οικοδομικός Κανονι- 
σμόςΐ και άλλες πολεοδομικές διατάξεις» (ΦΕΚ 140 Α') και 
ερμηνεύθηκεμετο άρθρο34παρ. 5εδ. ατού Ν. 2971/2001 
«Αιγιαλός, παραλία και άλλες διατάξεις» (ΦΕΚ 285 Α'). 

β) Του άρθρου 25παρ. 9βτου Ν. 2508/1997 «Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις» (ΦΕΚ 124/Α'). 

Υ) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο νόμο αυτό με 
το άρθρο 27 του Ν. 2081/1992 (ΦΕΚ 154/Α/10.9.1992), 
όπως αντικαταστάθηκε με την παρ. 2α του άρθρου 1 του 
Ν. 2469/1997 (ΦΕΚ 38/Α'/14.3.1997). 

δ) Το από 19.10.1978 ΠΔ (ΦΕΚ 594 Δ/13.11.1978) «Περί 
χαρακτηρισμού ως παραδοσιακών οικισμών τινών του 
Κράτους και καθορισμού των όρων και περιορισμών δο- 
μήσεως των οικοπέδων αυτών 11 . 

2. Την έκθεση του Τμήματος Αρχιτεκτόνων Μηχανικών 
του Πανεπιστημίου Πατρών για τα νησιά Αμοργός, Κάρ¬ 
παθος, Τήλος, Καστελόριζο, Σύμη, Ανάφη, η οποία συ¬ 
ντάχθηκε στο πλαίσιο ερευνητικού προγράμματος του 
Υπουργείου Αιγαίου. 

3. Το ΔΠΕ/2215/18.2.2003 διαβιβαστικό έγγραφο της 
Διεύθυνσης Περιβάλλοντος, Τμήμα Παραδοσιακών Οικι- 
σμώντου Υπουργείου Αιγαίου προς το Δημοτικό Συμβού¬ 
λιο του Δήμου Καρπάθου καιτο Κοινοτικό Συμβούλιο της 
Κοινότητας Ολύμπου. 

4. Το γεγονός ότι παρήλθε άπρακτη η δίμηνη προθεσμία 
γνωμοδότησης από το Δημοτικό Συμβούλιο του Δήμου 
Καρπάθου και του Κοινοτικού Συμβουλίου Ολύμπου. 

5. Το ΔΠΕ/ 4676/ 14.4.2003 διαβιβαστικό έγγραφο της 
Δ/νσης Περιβάλλοντος, Τμήμα Παραδοσιακών Οικισμών 
του Υπουργείου Αιγαίου προς το Συμβούλιο Χωροταξίας, 
Οικισμού και Περιβάλλοντος (ΣΧΟΠ) του Υπουργείου Αι¬ 
γαίου. 

6. Το 2/6.5.2003 Πρακτικό του Συμβουλίου Χωροταξίας 
Οικισμού και Περιβάλλοντος του Υπουργείου Αιγαίου. 

7. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

8. Την 345/3003 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Αιγαίου, απο¬ 
φασίζουμε: 

Άρθρο 1 

Χαρακτηρίζεται παραδοσιακός ο οικισμός Αυλώνα της 
Κοινότητας Ολύμπου της νήσου Καρπάθου, ο οποίος απο¬ 
τελεί ομοιογενές αυθεντικό σύνολο με ενιαίο αρχιτεκτονι¬ 
κό χαρακτήρα, ύφος και ποιότητα κτισμάτων, εξαιρετικό 
δείγμα τοπικής λαϊκής αρχιτεκτονικής απόλυτα ενταγμέ- 
νο στο φυσικό τοπίο, έχει δε διατηρήσει αναλλοίωτα τα 
λειτουργικά στοιχεία οργάνωσης του οικιστικού συνόλου 
(καλλιεργήσιμες επιφάνειες, υπαίθριες διαμορφώσεις, 
αναβαθμοί, στάβλοι, οδικοί άξονες, μονοπάτια), καθώς 
επίσης και τα αρχιτεκτονικά, κατασκευαστικά και μορφο- 
λογικά στοιχεία των κτισμάτων που τον συγκροτούν. 

Άρθρο 2 

Καθορίζονται ειδικοί όροι και περιορισμοί δόμησης 
στον οικισμό Αυλώνα της Κοινότητας Ολύμπου ως ακο¬ 
λούθως: 


1. Η μέγιστη επιτρεπόμενη επιφάνεια κτίσματος καθο¬ 
ρίζεται σε 40 τ.μ. Εφόσον οι οικοδομές κατασκευαστούν 
με φέρουσα λιθοδομή, επιχρισμένη ή εμφανή, πάχους 
τουλάχιστον 0,40 μ. η καταλαμβανόμενη «φέρουσα» επι¬ 
φάνεια δενπροσμετράται στη συνολική επιτρεπόμενη δό¬ 
μηση του οικοπέδου. 

2. Τα κτίσματα θα είναι ισόγεια, χωρίς υπερύψωση, και 
θα έχουν λιτή γεωμετρική μορφή και ορθογωνική κάτοψη 
με μέγιστο μήκος όψης 8,00μ., κατά τα παραδοσιακά αρ¬ 
χιτεκτονικά πρότυπα. Εφόσον δικαιολογείται από τη μορ¬ 
φολογία του οικοπέδου το κτίριο πρέπει να τοποθετείται 
παράλληλα με τις υψομετρικές καμπύλες και με αναλογία 
κάτοψης 1:1,6. 

3. Το μέγιστο επιτρεπόμενο τελικό ύψος των κτισμάτων 
ορίζεται στα 3,50μ., από τη στάθμη του φυσικού εδά¬ 
φους, συμπεριλαμβανόμενης και της απόληξης του δώ¬ 
ματος. 

4. Η κάλυψη των κτισμάτων θα γίνεται υποχρεωτικά με 
οριζόντιο δώμα, το οποίο θα στηρίζεται στην περιμετρική 
τοιχοποιία, χωρίς προεξοχές (μαρκίζες, προβόλους). 

5. Στις όψεις του κτιρίου και στο ύψος του δώματος επι¬ 
τρέπεται η κατασκευή γείσου διαστάσεων 0,10 X 0,10μ. Η 
κατασκευή του θα γίνεται είτε από σχιστόπλακες σφηνω¬ 
μένες στην εξωτερική τοιχοποιία, είτε από κονίαμα με 
απλή νεοκλασική διαμόρφωση, κατά τα υφιστάμενα αρχι¬ 
τεκτονικά πρότυπα του οικισμού. 

6. Η επιφάνεια ανοιγμάτων δεν θα ξεπερνά σε ποσοστό 
το 10% της όψης στην οποία αναλογούν, και τα ανοίγμα¬ 
τα θα έχουν αναλογίες: 1:2 οι θύρες και 1:1-1,5 τα παρά¬ 
θυρα και μέγιστο πλάτος 0,90μ. Στην κύρια όψη το ποσο¬ 
στό της επιφάνειας των ανοιγμάτων μπορεί να φτάνει το 
30%. 

7. Τα κουφώματα των ανοιγμάτων θα είναι ξύλινα καρ¬ 
φωτά ή ταμπλαδωτά ανοιγόμενα και θα χρωματίζονται σε 
τόνους του καφέ και της ώχρας και ανοικτούς τόνους του 
μπλέτου γκρι και του πράσινου. 

8. Απαγορεύεται η τοποθέτηση κουφωμάτων σιδερέ¬ 
νιων ή αλουμινίου. 

9. Απαγορεύεται κάθε εκσκαφή ή επιχωμάτωση στο γή¬ 
πεδο, εκτός από τις απολύτως αναγκαίες για την τοποθέ¬ 
τηση της οικοδομής. 

10. Οι όψεις των κτισμάτων επιχρίονται με κοινό επίχρι¬ 
σμα σε όλο το ύψος και χρωματίζονται, σύμφωνα με τα 
παραδοσιακά χρώματα (λευκό, ώχρα ή ανοιχτό γκρι). 
Απαγορεύεται κάθε είδους επένδυση των όψεων με άλλο 
υλικό. 

11. Δεν επιτρέπεται η κατασκευή ημιυπαιθρίων χώρων. 

12. Οι περιφράξεις των οικοπέδων θα κατασκευάζονται 
είτε από λιθοδομή αρμολογημένη ή επιχρισμένη, είτε από 
άλλο υλικό σοβατισμένο, σε ύψος έως ένα (1.00) μέτρο 
και πάχος μεγαλύτερο των 40 εκ. Υπεράνω αυτού δεν επι¬ 
τρέπεται η τοποθέτηση άλλου ξύλινου ή μεταλλικού κι¬ 
γκλιδώματος. 

13. Οι αυλόπορτες κατασκευάζονται ξύλινες κατά τα 
παραδοσιακά αρχιτεκτονικά πρότυπα της περιοχής, μη 
επιτρεπομένου κάθε άλλου υλικού, και βάφονται σε χρω¬ 
ματισμούς ανάλογους με αυτούς των κουφωμάτων. 

14. Δεν επιτρέπεται η κατασκευή τόξων, αψίδων, διακο- 
σμητικών βάλτων, αρχιτεκτονικών προεξοχών, κογχών ή 
άλλων μορφολογικών στοιχείων, τα οποία δεν συναντώ- 
νται στα παραδοσιακά κτίσματα του οικισμού, στο σώμα 
ή στην περίφραξη των κτιρίων. 

15. Απαγορεύεται η καταστροφή περίφραξης υφιστά¬ 
μενου κτιρίου και των εγκαταστάσεών της αυλής του, 
όπως ο φούρνος και το αλώνι. Επιβάλλεται η διατήρηση 
και επισκευή των συμπληρωματικών στοιχείων των κτι- 
ρίωντου οικισμού. 

16. Για θέματα που δεν ρυθμίζονται με τον παρόν έχουν 
εφαρμογή οι διατάξεις του από 19.10.1978 Π.Δ/τος (ΦΕΚ 
594 Δ'/13.11.1978). 

Άρθρο 3 

1. Τροποποιούνται και συμπληρώνονται οι ειδικοί όροι 
και περιορισμοί δόμησης εντός των χαρακτηρισμένων 
παραδοσιακών οικισμών Μεσοχώρι, Λευκός, Φοινίκι και 
Τρίστομο της νήσου Καρπάθου του Νομού Δωδεκανή- 
σου, σύμφωνα μετά οριζόμενα στις ακόλουθες διατάξεις. 

2. Στους παραπάνω οικισμούς ισχύουν συμπληρωματι¬ 
κά οι αρτιότητες και οι όροι δόμησης του από 19.10.1978 
Π. Δ/τος, εφόσον δεν έρχονται σε αντίθεση με τις διατά¬ 
ξεις του παρόντος. 

Άρθρο 4 

1. Η τοποθέτηση του κτιρίου στο οικόπεδο θα γίνεται 
σύμφωνα με τις διατάξεις του άρθρου 1 παρ. 8 και 9 του 
Π.Δ/τος345/Δ/1989. Ειδικότερα, πρέπει: 

α) Να διατηρείται η συνέχεια της οικοδομικής γραμμής 
είτε μετηντοποθέτησητου κτιρίου, είτε με την κατασκευή 
περίφραξης πάνω σε αυτή. 

β) Να προστατεύονται βασικά σημεία θέας των κοινό¬ 
χρηστων χώρων (δρόμων, πλατειών). 

γ) Να προστατεύεται κατά το δυνατόν η θέα των όμο¬ 
ρων οικοπέδων και ιδιαίτερα των όπισθεν ευρισκομένων. 

δ) Να μη παρεμποδίζεται ο φυσικός φωτισμός-αερι- 
σμόςτων χώρων υφισταμένων κτιρίων στα όμορα οικόπε¬ 
δα, από την ανέγερση της νέας οικοδομής ή προσθήκης. 

Προκειμένου τα αρμόδια όργανα του Υπουργείου Αι¬ 
γαίου να εγκρίνουν τη θέση του κτιρίου στο οικόπεδο, 
πρέπει να υποβάλλεται πλήρης φωτογραφική αποτύπω¬ 
ση του άμεσου περιβάλλοντος του οικοπέδου (όμορα οι¬ 
κόπεδα, δρόμοι ή κοινόχρηστοι χώροι που βρίσκονται σε 
άμεση επαφή με το οικόπεδο). 

2. Τα νέα κτίρια επιβάλλεται να έχουν λιτή γεωμετρική 
μορφή και κάτοψη ορθογωνική ή σχήματος «Γόμα» κατά 
τα παραδοσιακά πρότυπα. Η αρχιτεκτονική σύνθεση πρέ¬ 
πει να συμβάλλει στην ένταξη του κτιρίου κατάλληλα στο 
τοπίο και στον οικισμό έτσι ώστε: 

α) να εναρμονίζεται στη φυσική μορφολογία του εδά¬ 
φους, 

β) να διατηρεί και να εντάσσεται αρμονικά στα χαρα¬ 
κτηριστικά στοιχεία του φυσικού (δέντρα, βράχια κ.λ.π.) 
και ανθρωπογενούς περιβάλλοντος, 

γ) η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά του χαρακτηρι¬ 
στικά πρέπει να προσαρμόζονται στα τοπικά παραδοσια¬ 
κά πρότυπα, ως προς τη σύνθεση, την κλίμακα και τις 
αναλογίες των επιμέρους όγκων. 

3. (α) Ο μέγιστος αριθμός ορόφων ορίζεται σε δύο (2), 
με μέγιστο επιτρεπόμενο ύψος τα 7,00μ. για διώροφα και 
τα 4,00μ. για μονώροφα κτίρια. 

(β) Ειδικά για τον οικισμό Τρίστομο επιβάλλεται η κατα¬ 
σκευή μόνον ισογείων κτισμάτων μεγίστου ύψους 3,50μ. 

4. Το μέγιστο επιτρεπόμενο ύψος καθορίζεται ως εξής: 

α) το ύψοςτου κτιρίου ή κτίσματος μετράται σε κάθε ση¬ 
μείο του περιγράμματος της οικοδομής και μόνον από την 


στάθμη του φυσικού εδάφους. Σε περίπτωση που η γραμ¬ 
μή δόμησης συμπίπτει με το όριο του δρόμου, το ύψος 
της όψης επί του δρόμου αυτού μετράται από τη στάθμη 
της οδού 

β) σε περίπτωση που η κλίση του εδάφους του γηπέδου 
επιβάλλει την κλιμακωτή διάταξη, οι επιμέρους όγκοι το¬ 
ποθετούνται σε υποχώρηση, χωρίς υπέρβαση του επι- 
τρεπομένου ύψους 

γ) σε περίπτωση υποχώρησης του κτιρίου από το μέτω¬ 
πο της οδού για τη δημιουργία αυλής ή βεράντας, η τυχόν 
υπερύψωση του δαπέδου δεν θα υπερβαίνει το 1.00μ. 
απότη στάθμη του δρόμου. Δεν επιτρέπεται η δημιουργία 
ανοιγμάτων στην επιφάνεια της υπερύψωσης. Στις υπε¬ 
ρυψωμένες βεράντες επιτρέπεται η κατασκευή κτιστού 
συμπαγούς στηθαίου ύψους 0.80μ. 

δ) ως μέγιστο ύψος κτιρίου ή κτίσματος νοείται το ύψος 
των τελικά διαμορφωμένων όψεων, συμπεριλαμβανομέ- 
νης δηλαδή της στάθμης της απόληξης του δώματος, κα¬ 
θώς και της υπερύψωσης, έως Ι.ΟΟμ., από το φυσικό έδα¬ 
φος 

ε) υπεράνωτου μέγιστου ύψους της οικοδομής επιτρέ¬ 
πεται μόνον η κατασκευή καπνοδόχου μεγίστου ύψους 
1,00 μ. Οι καπνοδόχοι θα κατασκευάζονται κτιστές κατά 
τα παραδοσιακά πρότυπα 

στ) δεν επιτρέπονται πάνω από το δώμα ξύλινες ή με¬ 
ταλλικές πέργκολες ή η κατασκευή απολήξεως κλιμακο¬ 
στασίων ή βοηθητικών κτισμάτων κ.λ.π. 

ζ) καμία όψη του κτιρίου δεν επιτρέπεται να εμφανίζεται 
υψηλότερη, είτε λόγω τυχόν έντονης κλίσης του φυσικού 
εδάφους, είτε λόγω υποβάθμισήςτου 

η) απαγορεύεται κάθε εκσκαφή ή επιχωμάτωση στο γή¬ 
πεδο εκτός από τις απολύτως αναγκαίες για το περί¬ 
γραμμα της οικοδομής 

θ) σε περίπτωση που το κτίριο διατάσσεται σε σχήμα 
«Γάμα», η κάθε μια από τις δύο πτέρυγες διαμορφώνεται 
ως διακριτός όγκος με διαφορετικό ύψος. Χαμηλότερος 
θα είναι ο μικρότερος σε διαστάσεις όγκος. 

5. α) Ο μέγιστος επιτρεπόμενος ενιαίος κτιριακός όγκος 
δεν επιτρέπεται να υπερβαίνει τα 250κ.μ.για μονώροφα 
και τα 500 κ.μ. για διώροφα κτίρια. 

Ειδικά για τον οικισμό Τρίστομο, ο μέγιστος ενιαίος 
όγκος του κτιρίου δεν επιτρέπεται να υπερβαίνει τα 
200κμ. 

β) Σε κτίρια που λειτουργικά αναπτύσσονται σε όγκο με¬ 
γαλύτερο του επιτρεπομένου, επιβάλλεται η κλιμάκωση 
των όγκων και η διάταξή τους σε σχήμα «Γάμα», σύμφω¬ 
να μετά πρότυπα των υπαρχόντων κτηρίων. Οι όγκοι που 
διαμορφώνονται μπορούν να ολοκληρώνονται με περί- 
φραξη και τη δημιουργία αυλής, δημιουργώντας ένα ενι¬ 
αίο αρχιτεκτονικό σύνολο με ενότητα και συνοχή, σύμ¬ 
φωνα με τη συγκρότηση και δομή των παραδοσιακών κτι- 
σμάτων του οικισμού. Σε περίπτωση πλήρους 
διαχωρισμού των επιμέρους όγκων, η μεταξύ τους από¬ 
σταση θα είναι τουλάχιστον 2.50μ. 

γ) Σε κτίρια πολιτιστικών δραστηριοτήτων ή κτίρια κοι¬ 
νής ωφελείας δεν επιβάλλεται η διάσπαση των όγκων. 

6. Το μέγιστο συνεχές ενιαίο τμήμα όψεως κτιρίου δεν 
επιτρέπεται να υπερβαίνει τα 8.00 μ. μήκους. Οι όψειςτων 
κτιρίων διαμορφώνονται σε επιμέρους τμήματα που πλη¬ 
σιάζουν τον κάνναβο και τις διαστάσεις των παραδοσια- 
κώντοπικών αρχιτεκτονικών προτύπων. Σε περίπτωση κα¬ 
τά την οποία, στον ευρύτερο χώρο του κτιρίου επικρατεί 
το συνεχές σύστημα δόμησης και η πρόσοψη του οικοπέ- 

δου είναι μεγαλύτερου μήκους, είναι δυνατόν να διαμορ¬ 
φωθεί μεγαλύτερο μήκος όψεως, κατόπιν εγκρίσεως των 
αρμοδίων υπηρεσιών. 

7. α) Οι όψεις των κτιρίων επιχρίονται με κοινό επίχρι¬ 
σμα σε όλο το ύψος του κτιρίου και χρωματίζονται, σύμ¬ 
φωνα με τα παραδοσιακά τοπικά χρώματα (λευκό, ώχρα, 
γκρι). Απαγορεύεται κάθε είδους επένδυση των όψεων. 

β) Οι όψεις του κτιρίου μπορούν να διαμορφώνονται εί¬ 
τε με γείσο διαστάσεων 0,10X0,10μ., είτε με προεξέχου- 
σα διακοσμητική ταινία (κορδόνι) σε όλο το μήκος των 
όψεων και πάνω από τα ανοίγματα με διαστάσεις 
0,50X0,10μ., κατά τα επικροτούντο τοπικά αρχιτεκτονικά 
πρότυπα του οικισμού. Η κατασκευή των παραπάνω μπο¬ 
ρεί να γίνει από σχιστόπλακες σφηνωμένες στην εξωτερι¬ 
κή τοιχοποιία ή από μπετόν επεξεργασμένο κτυπητό, 
ώστε να δίνει την εντύπωση φυσικής πέτρας ή με κονίαμα 
με απλή νεοκλασική μορφολογία. 

8. Για την κάλυψη των κτιρίων επιβάλλεται η κατασκευή 
επίπεδου δώματος με περιμετρικό χαμηλό στηθαίο, το 
οποίο μπορεί να προεξέχει έως 0,20 μ. από τη στάθμη του 
δώματος, συνυπολογιζομένης στο μέγιστο επιτρεπόμενο 
ύψος του κτιρίου. Το στηθαίο θα έχει πλάτος 0,40 μ., και 
είτε θα διαμορφώνεται με κλίση, είτε θα γίνεται επίπεδο 
με γείσο από πλάκες, που θα εξέχουν έως 0.05μ. 

9. α) Τα ανοίγματα ακολουθούντο παραδοσιακά τοπικά 
πρότυπα ως προς τη θέση και ως προς τις διαστάσεις και 
τις αναλογίες τους. Διατάσσονται και διαμορφώνονται εί¬ 
τε συμμετρικά (συνήθως ως προς την είσοδο) είτε σε 
απλή γραμμική διάταξη. Έχουν αναλογίες πλάτους / 
ύψος 1/1-1,5 για τα παράθυρα και 1/2-2,5 για τις μονό¬ 
φυλλες θύρες και 1/1,5 για τις δίφυλλες. Το μέγιστο επι¬ 
τρεπόμενο πλάτος θυρών είναι 1,1 Ομ. Περιμετρικά των 
ανοιγμάτωντων όψεων (θύρες, παράθυρα) είναι δυνατόν 
να κατασκευασθούν διακοσμητικά κορνιζώματα από σο¬ 
βά πλάτους 0.12-0.15μ. και πάχους έως 0,03μ. 

β) Τα ανοίγματα δεν θα υπερβαίνουν το 10% της επιφά¬ 
νειας της όψης με εξαίρεση την κύρια όψη όπου μπορεί να 
φθάνουν το 30%. 

Τα πλήρη τμήματα μεταξύ των ανοιγμάτων δεν επιτρέ¬ 
πεται να έχουν πλάτος μικρότερο των 0.80μ και η από¬ 
στασή τους από τις ακμές κτιρίου δεν επιτρέπεται να είναι 
μικρότερη από Ι.ΟΟμ. 

γ) Δεν επιτρέπονται τα ανακουφιστικά τόξα στα υπέρ¬ 
θυρα των ανοιγμάτων. Επιβάλλεται όμως η διατήρηση και 
προστασία όσων υπάρχουν σε παλαιά κτίσματα του οικι¬ 
σμού. 

δ) Επιτρέπεται η κατασκευή φεγγιτών ορθογωνικών πά¬ 
νω από τα ανοίγματα μικρότερου πλάτους από το υποκεί¬ 
μενο άνοιγμα σύμφωνα με τα παραδοσιακά πρότυπα των 
κτιρίωντου οικισμού, μόνο στην κύρια όψη των κτιρίων. Σε 
αυτή την περίπτωση, η επιφάνεια των ανοιγμάτων μπορεί 
να φτάνει το 40%. 

10. α) Τα κουφώματα επιβάλλεται να είναι ξύλινα καρ¬ 
φωτά, ταμπλαδωτά ή περσιδωτά, ανοιγόμενα (όχι συρό¬ 
μενα) συμμετρικά και τα υαλοστάσια να υποδιαιρούνται 
με οριζόντια καϊτια. 

β) Το σύνολο των κουφωμάτων του κτιρίου επιβάλλεται 
να έχουν ενιαίο χρωματισμό, και να είναι μονόχρωμα, σε 
τόνους του καφέ, της ώχρας καθώς και σε ανοικτούς τό¬ 
νους του μπλε, του γκρι και του πράσινου ελαιοχρώμα¬ 
τος, όχι βερνίκι στο φυσικό χρώμα του ξύλου. Επιβάλλε¬ 
ται να βάφονται στο ίδιο χρώμα και τα μεταλλικά στοιχεία 
των κουφωμάτων (μεντεσέδες κλπ). 


γ) Απαγορεύεται η τοποθέτηση κουφωμάτων σιδερέ¬ 
νιων ή αλουμινίου. 

11. α) Οι εξώστες κατασκευάζονται πολύ περιορισμένα 
και μόνον εφόσον συναντώνται συνήθως και όχι κατ’ εξαί¬ 
ρεση στον οικισμό. 

Είναι ξύλινοι ή μεταλλικοί ή από μπετόν (με πλάκα πά¬ 
χους έως 0,12μ.), διατάσσονται μόνο στις θέσεις των αντί¬ 
στοιχων ανοιγμάτων του κτιρίου και δεν επιτρέπεται η 
στέγαση τους. 

β) Το μήκος των εξωστών δεν επιτρέπεται να είναι με¬ 
γαλύτερο του % του συνολικού μήκους της όψης, και σε 
καμία περίπτωση μεγαλύτερο του 1,50 μέτρου, ενώ το μέ¬ 
γιστο πλάτος τους ορίζεται σε 1,00 μ. 

γ) Στις πλάγιες και οπίσθιες όψεις οι εξώστες θα απέ¬ 
χουν από τα απέναντι όρια του οικοπέδου τουλάχιστον 
δύο (2,00) μ. 

δ) Τα στηθαία των εξωστών κατασκευάζονται από ξύλι¬ 
να ή σιδερένια κάγκελα απλής μορφής, σύμφωνα με τα 
επικροτούντο στον οικισμό αρχιτεκτονικά πρότυπα. Στο 
κάτω μέρος των εξωστών κατασκευάζονται υποστηρίγ¬ 
ματα (φουρούσια) ξύλινα ή μεταλλικά ή από μπετόν σε 
παραδοσιακή μορφή. Κανένα τμήμα των όψεων και των 
εξωστών δεν θα έχει ως τελική επιφάνεια εμφανές σκυ¬ 
ρόδεμα, αλλά οι όψεις θα είναι επιχρισμένες με κοινό 
ασβεστοκονίαμα. 

12. Δεν επιτρέπεται η κατασκευή υπογείου στις νέο- 
ανεγειρόμενες οικοδομές με χρήση κατοικίας. Επιτρέπε¬ 
ται η κατασκευή μόνον υπόγειας δεξαμενής νερού. Για τα 
ξενοδοχεία και τα λοιπά ειδικά κτίρια η κατασκευή υπο¬ 
γείου δεν μπορεί να υπερβαίνει τα ελάχιστα όρια προδια¬ 
γραφών που προβλέπονται από τις εν λόγω χρήσεις. Στην 
περίπτωση αυτή, η στάθμη της οροφής του υπογείου δεν 
μπορεί να υπερβαίνει τα 0.60μ. από το φυσικό έδαφος. 

13. α) Οι περιφράξεις των οικοπέδων θα κατασκευάζο¬ 
νται είτε με εμφανή λιθοδομή, είτε από άλλο υλικό σοβα¬ 
τισμένο, με ύψος έως ένα (1.00) μέτρο. Υπεράνω αυτού 
δεν επιτρέπεται η τοποθέτηση ξύλινου ή μεταλλικού κι¬ 
γκλιδώματος. 

β) Οι αυλόπορτες κατασκευάζονται ξύλινες ή σιδερέ¬ 
νιες κατά τα παραδοσιακά πρότυπα της περιοχής, μη επι- 
τρεπομένου κάθε άλλου υλικού, και βάφονται στους χρω¬ 
ματισμούς των κουφωμάτων. 

14. Οι υδρορροές δεν θα είναι εμφανείς στις όψεις , 
εκτός και αν γίνεται ελεύθερη απορροή των υδάτων, οπό¬ 
τε διαμορφώνεται ανάλογο κανάλι απορροής στις όψεις 
από σοβά, σύμφωνα μετά υπάρχοντα πρότυπα. 

15. α) Επιτρέπεται να κατασκευασθούν οριζόντιες ξύλι¬ 
νες πέργκολες μόνον στην στάθμη της ισόγειας αυλής. 

β) Προστεγάσματα-στέγαστρα επιτρέπονται από ξύλι¬ 
νο σκελετό ορθογωνικής διατομής, οριζόντια ή με μικρή 
κλίση έως 3% και σε απόσταση 0.50 μ από τις κατακόρυ- 
φες ακμές των κτιρίων. Η καλυπτόμενη επιφάνεια θα είναι 
αποκλειστικά κατασκευασμένη από φυσικό υλικό, καλά¬ 
μια ή ύφασμα λευκού χρώματος. Τα οριζόντια στοιχεία 
του σκελετού να μην προεξέχουν των καθέτων στοιχείων. 
Ο χρωματισμός του ξύλινου σκελετού των στεγάστρων 
θα είναι λευκός ή αυτός των κουφωμάτων. Το μέγιστο 
ύψος των στεγάστρων δεν πρέπει να υπερβαίνει τα 2.50μ. 

γ) Απαγορεύεται η κατασκευή καμπύλων προστεγα¬ 
σμάτων, η χρήση πλαστικών, αλουμινίων, ετερνίτη και 
αμιαντοτσιμέντου (ελενίτ), καθώς και η τοποθέτηση κά¬ 
θετων προς το έδαφος πετασμάτων. 

16. Δεν επιτρέπεται η κατασκευή τόξων, αψίδων, διακο- 
σμητικών βάλτων, αρχιτεκτονικών προεξοχών, κογχών ή 
άλλων μορφολογικών στοιχείων, τα οποία δεν συναντώ- 
νται στα παραδοσιακά κτίσματα του οικισμού, στο σώμα 
ή στην περίφραξη των κτιρίων. Τυχόν υπάρχουσες ανά¬ 
λογες κατασκευές διατηρούνται και επισκευάζονται βά¬ 
σει σχεδίων αποτύπωσης. 

17. Τα κλιματιστικά, οι ηλιακοί θερμοσίφωνες, οι κεραί¬ 
ες τηλεοράσεων και οι υδατοδεξαμενές τοποθετούνται 
στον ακάλυπτο χώρο του οικοπέδου σε θέσεις μη ορατές 
από τους κοινόχρηστους χώρους. Απαγορεύεται η τοπο¬ 
θέτηση κλιματιστικών επί των όψεων των κτιρίων. 

18. Δεν επιτρέπεται η κατασκευή κτιρίων επί υποστηλω- 
μάτων (ΡΙΙΟΤΙ3). 

19. Απαγορεύεται η κατασκευή πισίνας σε οικόπεδα 
εντός των ορίων των οικισμών. Επιτρέπεται η κατασκευή 
πισίνας μόνο σε τουριστικά συγκροτήματα και μετά από 
βεβαίωση του Δήμου ότι μπορεί να αντιμετωπισθεί η πλή¬ 
ρωση και λειτουργία τους από τα αποθέματα νερού του 
νησιού. 

20. Οι μετρητές ηλεκτρικού ρεύματος και κάθε άλλο 
στοιχείο παροχής δεν πρέπει να προεξέχουν των όψεων, 
αλλά να τοποθετούνται σε εσοχή στο σώμα ή στην περί¬ 
φραξη του κτιρίου. 

Άρθρο 5 

1. α) Απαγορεύεται η τοποθέτηση φωτεινών επιγραφών 
ή φωτεινών πινακίδων. Επιτρέπεται μόνον, μετά από 
έγκριση των αρμοδίων υπηρεσιών του Υπουργείου Αιγαί¬ 
ου, η ανάρτηση κοινών επιγραφών (όχι φωτεινών) επίτων 
προσόψεων των κτισμάτων. Οι επιγραφές αυτές τοποθε¬ 
τούνται αποκλειστικά παράλληλα προς τις όψεις των κτι¬ 
ρίων, πάνω από πόρτες ή παράθυρα και δεν ξεπερνούντο 
πλάτος του ανοίγματος, στο οποίο αντιστοιχούν. Είναι μι¬ 
κρών διαστάσεων (1,00 X 0,50) ενιαίας αισθητικής και κα¬ 
τασκευής και ενσωματώνονται στην λογική, την οργάνω¬ 
ση και το επίπεδο των όψεων. Οι διαφημίσεις θα τοποθε¬ 
τούνται μόνον σε ειδικές θέσεις στους κοινόχρηστους 
χώρους του οικισμού. Απαγορεύεται η τοποθέτηση επι¬ 
γραφών σε πρανή, αναλημματικούς τοίχους ή περιφρά¬ 
ξεις. 

β) Οι επιγραφές πρέπει να είναι γραμμένες στην Ελλη¬ 
νική γλώσσα. Επιτρέπεται η αναγραφή και ξενόγλωσσων 
στοιχείων, μόνο μετά τα ελληνικά στοιχεία και για τη με¬ 
τάφρασή τους και υπό τον όρο ότι το μέγεθος των ξενό¬ 
γλωσσων στοιχείων θα είναι το ήμισυ των ελληνικών. 

Άρθρο 6 

Ειδικά για τον οικισμό Τρίστομο: 

1. Δεν επιτρέπεται καμία αλλοίωση του θαλάσσιου με¬ 
τώπου σε όλο το μήκος ανάπτυξης του οικισμού. 

2. Στο παραπάνω μέτωπο επιβάλλεται να παραμείνει 
αναλλοίωτη η ακτή και τα υπάρχοντα κτίσματα να διατη¬ 
ρούν την απευθείας πρόσβαση προς τη θάλασσα. Συγκε¬ 
κριμένα, δεν επιτρέπεται η επιχωμάτωση ή ο εκβραχισμός 
της ακτής για την διαμόρφωση οδών, κοινόχρηστων χώ¬ 
ρων ή λιμενικών έργων, καθώς και για χρήση ή επέκταση 
των κατοικιών. 

3. Απαγορεύεται η κατεδάφιση οποιουδήποτε υφιστά¬ 
μενου κτιρίου του οικισμού. Επιβάλλεται η επισκευή όλων 
των υφισταμένων κτιρίων, μετά από πλήρη μελέτη τεκμη¬ 
ρίωσης (αποτύπωση, παλαιές φωτογραφίες κλπ). 


Άρθρο 7 

Οι Οργανισμοί Κοινής Ωφελείας (ΔΕΗ, ΟΤΕ κ.λ.π) υπο- 
χρεούνται να επιμελούνται, με δικές τους δαπάνες, τη 
διατήρηση της αρχιτεκτονικής μορφής του συνόλου, κα¬ 
τά την επέκταση, αναμόρφωση και βελτίωση των εγκατα¬ 
στάσεων τους εντός των ορίων των ως άνω παραδοσια¬ 
κών οικισμών. Επίσης, υποχρεούνται να αναλαμβάνουν 
την αποκατάσταση της αρχικής μορφής των οδών και κοι¬ 
νόχρηστων χώρων, στους οποίους επενέβησαν για την 
εγκατάσταση δικτύων τους. 

Άρθρο 8 

1. α) Για την επισκευή και αποκατάσταση κτιρίων αντι¬ 
προσωπευτικών της τοπικής παραδοσιακής αρχιτεκτονι¬ 
κής, χορηγείται άδεια οικοδομής, κατόπιν εγκρίσεως των 
αρμόδιων Υπηρεσιών, έστω και αν οι αιτούμενες εργασίες 
αντίκεινται στις διατάξεις του παρόντος Διατάγματος. 
Στην περίπτωση αυτή, η θέση της υπάρχουσας οικοδο¬ 
μής εντός του οικοπέδου θα αποδεικνύεται με φωτογρα¬ 
φίες θεωρημένες από τον Δήμο ή την Κοινότητα. 

Στην περίπτωση στην οποία κατασκευάζεται και νέο κτί- 
σμα στο γήπεδο τότε επιβάλλεται υποχρεωτικά απόστα¬ 
ση Δ από το αναστηλωμένο παραδοσιακό κτίσμα. Σε πε¬ 
ρίπτωση που δεν είναι δυνατή η δόμηση του νέου κτίσμα- 
τος, μπορούν να μειωθούν οι πλαϊνές αποστάσεις από τα 
όρια του γηπέδου μέχρι 5.00μ. 

β) Προκειμένου περί κτισμάτων ερειπωμένων ή κατεδα- 
φιστέων ως ετοιμόρροπων ή επικίνδυνων, που είναι αντι¬ 
προσωπευτικά της τοπικής παραδοσιακής αρχιτεκτονι¬ 
κής, επιτρέπεται η αναστήλωσή τους, έστω και εάν οι ερ¬ 
γασίες που είναι απαραίτητες αντίκεινται στις διατάξεις 
του παρόντος διατάγματος, κατόπιν όμως τεκμηριωμέ¬ 
νης έρευνας και μελέτης, από την οποία θα προκύπτει η 
ακριβής αρχική μορφή του κτίσματος και κατόπιν εγκρί- 
σεως των αρμοδίων Υπηρεσιών. 

2. α) Σε περίπτωση κατεδάφισης παλαιάς οικοδομής και 
ανέγερσης νέας στη θέση της, η ογκοπλαστική διαμόρ¬ 
φωση της νέας οικοδομής θα γίνεται σύμφωνα με τη δια¬ 
μόρφωση, την κλιμάκωση και τη μορφή της παλαιός. 

β) Η έγκριση της κατεδάφισης θα γίνεται από τις αρμό¬ 
διες κατά τις κείμενες διατάξεις υπηρεσίες και μόνον με¬ 
τά από έγκριση και θεώρηση των σχεδίων της υπό ανέ¬ 
γερση νέας οικοδομής. 

γ) Η ύπαρξη και η ακριβής θέση της παλαιάς οικοδομής 
εντός του οικοπέδου, καθώς και η σχέση της με τις όμο¬ 
ρες ιδιοκτησίες, θα αποδεικνύεται με φωτογραφίες θεω¬ 
ρημένες από τον Δήμο ή την Κοινότητα. 

δ) Η ύπαρξη και η ακριβής θέση στοιχείων των όψεων 
που καθαιρούνται και αποκαθίστανται σε υπάρχουσα οι¬ 
κοδομή, αποδεικνύεται με φωτογραφίες θεωρημένες 
από τον Δήμο ή την Κοινότητα. 

3. Για τη σύνδεση της οικοδομής με το δίκτυο ηλεκτρι¬ 
κού ρεύματος, πέραν της αυτοψίας απαιτείται η υποβολή 
θεωρημένων φωτογραφιών του κτιρίου, όπως έχει τελικά 
δομηθεί. Χορηγείται έγκριση για τη σύνδεση, εφόσον το 
κτίριο ανταποκρίνεται στην εκδοθείσα οικοδομική άδεια. 

4. α) Κάθε εργασία που αφορά τη διαμόρφωση, τροπο¬ 
ποίηση ανάπλαση κοινόχρηστων χώρων (οδών, πλατειών, 
κρηπιδωμάτων κ.τ.λ) εκτελείται με τρόπο προσαρμοσμέ¬ 
νο στα παραδοσιακά πρότυπα και μετά από έγκριση των 
αρμοδίων, κατά τις ισχύουσες διατάξεις, υπηρεσιών. 

β) Για οποιαδήποτε οικοδομική εργασία απαιτείται έκ¬ 
δοση οικοδομικής αδείας που χορηγείται μετά την έγκρι¬ 
ση των αρμοδίων, κατά τις ισχύουσες διατάξεις, υπηρε¬ 
σιών. 

γ) Έγκριση των αρμοδίων υπηρεσιών απαιτείται και 
στην περίπτωση επισκευών, για τις οποίες, σύμφωνα με 
το άρθρο 22 (παρ. 1) του Ν. 1577/1985 «Γενικός Οικοδο¬ 
μικός Κανονισμός και άλλες πολεοδομικές διατάξεις» 
«ΓΟΚ» (Α' 210), όπως ισχύει, δεν απαιτείται οικοδομική 
άδεια. 

δ) Σε περίπτωση εφαρμογής του άρθρου 41 του Ν. 
1337/1983 (Α' 33) δεν επιτρέπεται υπέρβαση του μεγί¬ 
στου ύψους και του αριθμού ορόφων που καθορίζονται 
από τις διατάξεις του παρόντος. 

5. Στους οικισμούς Αυλώνα καιΤρίστομο Καρπάθου δεν 
εφαρμόζονται οι διατάξεις περί χώρων στάθμευσης. 

6. Οι ιστορικοί ανεμόμυλοι που βρίσκονται εντός των 
υπό μελέτη οικισμών επιβάλλεται να στερεωθούν και να 
αποκατασταθούν εγκαίρως με ευθύνη του Δήμου ή της 
Κοινότητας. 

Άρθρο 9 

1. Κατά τα λοιπά ισχύουν οι διατάξεις που καθορίζονται 
στο από 19.10.1978 Π.Δ. «περί χαρακτηρισμού ως παρα¬ 
δοσιακών οικισμών τινών του κράτους και καθορισμού 
των όρων και περιορισμών δόμησης των οικοπέδων αυ¬ 
τών» (ΦΕΚ 594/Δ713.11.1978). Όπου στις διατάξεις του 
παρόντος γίνεται παραπομπή στο από 19.10.1978 Π.Δ., 
αντί της ΕΠΑΕ νοούνται τα αρμόδια όργανα του Υπουρ¬ 
γείου Αιγαίου. 

2. Οικοδομικές άδειες και αναθεωρήσεις αδειών που 
έχουν εκδοθεί σύμφωνα με το έως την έναρξη ισχύος του 
παρόντος νομικό καθεστώς εξακολουθούν να ισχύουν και 
εκτελούνται σύμφωνα με το καθεστώς αυτό. 

3. Εκδίδονται με βάση το προγενέστερο καθεστώς, 
σύμφωνα με τη διάταξη του άρθρου 26 του Ν. 2831/2000 


(ΦΕΚ 140 Α'), οικοδομικές άδειες που αφορούν αιτήσεις 
που έχουν κατατεθεί μέχρι την έναρξη ισχύος του παρό¬ 
ντος στην αρμόδια Πολεοδομική υπηρεσία για την έκδο¬ 
ση άδειας οικοδομής με όλα τα στοιχεία και δικαιολογητι- 
κά που απαιτούνται από τις οικείες διατάξεις. 

4. Με το προγενέστερο νομικό καθεστώς εκδίδονται και 
οι άδειες που αφορούν μελέτες ειδικών κτιρίων οι οποίες 
έχουν εγκριθεί αρμοδίως και διατηρούνται σε ισχύ, εφό¬ 
σον έχει κατατεθεί εντός ενός έτους από την έναρξη 
ισχύος του παρόντος πλήρης φάκελος στην αρμόδια πο¬ 
λεοδομική υπηρεσία. 

Άρθρο 10 

1. Καθορίζεται ζώνη προστασίας περιμετρικά και σε 
απόσταση ΙΟΟΟμ. από τα όρια των παραδοσιακών οικι¬ 
σμών Μεσοχώρι, Λευκός, Φοινίκι, Τρίστομο και Αυλώνα 
της νήσου Καρπάθου. Στη ζώνη αυτή τα κτίρια οικοδο- 
μούνται ως προς τα μορφολογικά στοιχεία, σύμφωνα με 
τα ισχύοντα για τους παραπάνω παραδοσιακούς οικι¬ 
σμούς. Οι αρμόδιες υπηρεσίες του Υπουργείου Αιγαίου 
διατυπώνουν σύμφωνη γνώμη για τη χορήγηση κάθε 
άδειας οικοδομής στις ζώνες αυτές και ελέγχουν σε όλες 
τις φάσεις εκτέλεσης των οικοδομικών εργασιών (ανέ¬ 
γερση, επισκευή, προσθήκη, κατεδάφιση κλπ) την τήρη¬ 
ση των όρων της εκδοθείσης οικοδομικής αδείας. 

Άρθρο 11 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα 9 Σεπτεμβρίου 2003 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 





9674 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/νν.θ1.9Γ - θ-ιτΐ3ίΙ: \λ/θΙ3ιτι351θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.; 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘτηΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































